text:
Kampala
Bya Hafswa Nankanja
KU nsi kuno Allah yatuteekako kumusinza era nga bw’okikola ofuna empeera. Allah asasula abakkiriza mu ngeri nyingi. Asobola okusasula ng’okyali ku nsi, ng’ofudde era abamu abasasula okuviira ddala ku mibiri gyabwe ne gitavunda nga bafudde.
Bantu kika ki abatagenda kuvunda mibiri gyabwe nga bafudde?
1 Okusinziira ku Sheikh Ali Kyeswa agamba nti mu bantu bano mulimu; Bannabbi ba Allah. Agamba nti mu Hadith emu Nabbi Muhammad (S.A.W) yagamba nti, “Allah yaziyiza ettaka okuvunza emibiri gya bannabbi.” Hadith eva ku Ibn Abdi Al-Barri.kino kitegeeza nti bannabbi ba Allah omuli ne Nabbi Muhammadi ne bwe bafa emibiri gyabwe tegigenda kuvunda ne bwe baba bamaze emyaka n’emyaka mu ttaka.
2 Abantu abalwanirira Obusiraamu: Mu bano mulimu, abaafiira mu ntalo z’eddiini nga balwana, oba mu nkaayana z’eddiini y’Obusiraamu. Omuntu yenna bw’afiira mu lutalo ng’abadde mukozi wa mirimu mirungi mu maaso ga Allah, omubiri gwe teguvunda. ekyokulabirako kye kya kabaka Kalema eyalwanirira ennyo Obusiraamu mu Uganda, bwe baali baziikula omulambo gwe abaali basima ne bamukoonako mu butanwa, kyokka omuntu gwe baali baaziika emyaka n’emyaka baagenda okulaba nga we batemye wavaamu omusaayi gw’omuntu akyali omulamu.
3 Akwata Kulaani era n’agigenderako: Mu kino oteekwa okuba nga Kulaani ekuli ku mwoyo ate ng’ogiyigiriza n’abalala n’okugendera kw’ebyo by’eragira.
4 Omukazi afiiridde mu lutalo lw’okuzaala. Bw’oba ng’obadde mukkiriza ng’okola ebyo Allah bye yalagira byokka, bw’ofiira mu kuzaala naawe omubiri gwo teguvunda.
5 Omuntu ayaziina: Omuntu akoowoola abantu okusaala naye tagenda kuvunda mubiri gwe kasita aba nga takoma ku kukoowoola wabula n’okukola emirimu emirungi.
6 Omuntu afa ng’abadde alwanirira mmaali ye.
8 Omubuulizi w’eddiini y’Obusiraamu.
Ebika by’abantu bano byonna oteekeddwa okuba ng’oli mukkiriza. okugeza, bw’oba obuulira eddiini, naawe olina okuba ekyokulabirako. Sheikh Kyeswa Bw’annyonnyola.


c: text/html

text:
Ssenga
OMUSAJJA eyali yeeyama okundabirira mu buli kimu n’okumpa essanyu lyonna lye nneetaaga anziruseeko n’andekera abaana abataliiko buyambi.
Nze Fionah Mbabazi, mbeera Biina mu Kirombe zooni A.
Omusajja ono mu kumufuna yannimbalimba embintu bingi.
Yantegeeza bwe yali omufumbo kyokka n’ammatiza nti ajja kundabirira n’okumpa buli kye nneetaaga.
Mu kiseera kino omusajja ono yali akolera bayindi era nga ssente afuna eziwerako.
Mu bbanga ttono nasobola okufuna olubuto ne nzaala nga sifunye buzibu bwonna.
Omukwano gweyongera mu maaso nga mu butuufu ndabira ddala tewali kiyinza kutwawukanya.
Obuzibu bwatandikira ku lunaku lwe baamugoba ku mulimu. Munnange eyali ng’ajja buli kiseera okundaba yatandika obutalabikako.
Nasooka ne ndowooza nti oba ebirowoozo by’okumugoba ku mulimu bye bimutawaanya...!
Wabula embeera eno yafuuka kagenderere kuba omusajja na buli kati taddanga wange.
We yagendera nnali nfunye olubuto olwokubiri era omwana natuuka kumuzaala nga munnnage simulabyeko.
Kati ndi awo n’abaana bange abataliiko buyambi bwonna ate nga ne kitaabwe lye yakwata sirimanyi.

robotstxt: allowed

filter: keep


text:
Kampala
Wogani bwe yasangibwa ng’emaze okwonooneka.
Bya HERBERT MUSOKE
MMOTOKA ez’edda zaabanga mpangaazi wabula ebyembi, ezisinga zitemeddwaamu essigiri oba okuzitunda sikulaapu! Wabula bamakanika b’ebidduka abakolera mu King’s Garage e Namuwongo bazzizza buggya mmotoka ey’ekika kya Volkswagen (Wogani), ezaaliwo mu myaka gya 1970 wabula nga kati tezikyalabikako.
Dr. Ben A Khingi akulira galagi eno agamba nti baasazeewo okuzza mmotoka eno obuggya okusobola okukuuma ebika bya mmotoka ezaasookawo bireme kuggwaawo bazikuume ng’eky’obulambuzi.
“Tulina enteekateeka y’okulaba nga buli kika kya mmotoka ekikadde tuddamu okukinoonya ne tukiddaabiriza okukizza obuggya,” bwe yagambye.
Khingi agamba nti baafuna bipampagalu bya Wogani eno ne batandika okugikolako. Agamba nti kitutte emyezi munaana ne 4,000,000/- okuzza Wogani eno obuggya.
“Waliwo ebitundu ebimu ebyaggyibwako ne tussaako ebiggya ate ebirala ne tubiddaabiriza nga tubyokya wolodingi, okubisiiga langi n’okubikolako mu ngeri ezitali zimu okusobola okula nga mmotoka yonna edda ku mulembe,” Khingi bwe yagambye.
Oluvannyuma lw’okuzza motoka eno obuggya, edduka emisinde nga bwe yali edda. Wogani eno etikka abantu bana, tenywa nnyo wadde ng’esobola okutambula ebbanga eddene.


text:
Nabuuso e Kyengera yaloose ng’asanze embwa enfu mu kkubo mwe yabadde ayitira. Kitegeeza ennyombo n’obutakkaanya ne baliranwa bo nga buva ku ng’ambo.
Tim e Ntebe yaloose nga bekkaanya ennaku z’omwezi ne muganzi we. Kiranga omukolo oba akabaga k’onoobeerako n’omwagalwa wo.
Moses K. e Bulenga yaloose ng’atembeeya ebyamaguzi mu kyalo naye ng’abantu tebagula. Kitegeeza nga bw’oli omunafu mu ndowooza nga kino kye kikutuusizza n’okutembeeya ebintu ebitatambula. Kyusa mu mbeera zo ojja kulaba enjawulo.
P.P e Lugazi yaloose ng’anyumya ne mukwano  gwe gw’amaze emyaka emingi nga talaba.  Kitegeeza onootera okulaba ku mukwano gwo ono oba okuwuliza ebimufaako.
Sarah e Kireka yaloose ng’agenze mu kinaabiro okunaaba naye  n’alemererwa okweyambulamu engoye. Kikulabula okwerinda akabi akali mu kunaabira mu biyigo n’ebbensani ezitali zizo mu bifo gy’oba        osuze.
Winnie e Luzira yaloose ekirooto ekyentiisa ekyamuwawamudde mu tulo wabula yagenze okutegeera nga takyajjukira kye yaloose. Kitegeeza nga bwe wabadde n’omukisa ogusimattuka ebibamba n’ebibambulira ebyandikutuuseeko.
Buwula e Wobulenzi yaloose ng’avudde mu mulimu gw’obusomesa n’adda mu gw’okwokya amanda. Kitegeeza ng’omu ku bantu b’olinako akakwate bw’alina empewo za bajjajja ezisaana okukolwako nga tezinnakula.
J. Bisaso e Ndejje yaloose ng’ali ne mikwano gye nga batamidde nnyo. Kiranga kufiirizibwa nnyo mu mirimu gy’okola okuggyako ng’okyusa mu nneeyisa yo mu bwangu.
J.B e Kakiri yaloose ng’atambula olugendo oluwanvu ennyo naye nga tatuuka gy’alaga. Kitegeeza ensonga gy’osaana okutereeza wakati wo n’omu ku mikwano gyo, by’okola bisobole okugenda mu maaso.
Teo e Kawempe yaloose nga bba bamuweeredde obutwa mu mwenge. Kitegeeza nga bwe wagenda okubaawo akaddannyuma mu mirimu gy’okola oba entabukatabuka wakati wo n’omwagalwa wo.
Zaake e Nansana yaloose ng’alaba kibunoomu ku ggulu naye ng’atambula kasoobo nnyo.Â
Kitegeeza nga bw’onootera okubeerako n’ekintu ky’ofuna mu kyama era abantu abalala kijja kubazibuwalira okukitegeera.
Bulamu e Hoima yaloose ng’alaba ttimba omunene ennyo ate nga muwanvu. Kitegeeza ng’omuntu gw’olowooza okubeera mukwano gwo bwe yeegwanyiza okweddiza buli kalungi k’olina.
Zaidi e Kapeeka yaloose nga yeebase mu buliri obutali bubwe.Â
Kiranga enkyukakyuka ezitategeerekeka bulungi ezinaabaawo wakati wo n’omwagalwa wo.
Bob e Lugazi yaloose ng’ali mu kaabuyonjo y’omuntu gw’atamanyi n’ajja n’amusibiramu. Yaleekaanye nnyo abantu ne bakung’aana ne bamuggulirawo. Kitegeeza ng’obugagga bw’oludde ng’ogujubanira bw’otogenda kubufuna. Olina kufuba onyweze ekyo ky’olinawo kye kyokka ekigenda okukutaasa.
Paul e Kakooge yaloose nga yeegasse mu mukwano n’omukazi gw’atamanyi. Kitegeeza nga bwe waliwo omukazi akwegwanyiza  era nga mu kiseera kino akulondoola nnyo. Kyandibadde kirungi ne weewala buli mukazi okwesembereza mu kiseera kino kuba balina kye bakunoonyaako.Â
Prossy e Mpigi yaloose ng’ayomba bubi nnyo ne bba. Kitegeeza mirembe, ssanyu n’obutebenkevu mu bufumbo bwammwe.
Ono yaloose ng’afulumya obubi oluvannyuma n’abubikkako ebikoola. Kitegeeza ng’ebintu by’okola bwe biri ebisava  era ng’ojja kubiganyulwamu singa toddirize mukono kugikola.
Charles e Kibuli yaloose ng’abala ssente ennyingi ennyo. Kikulabula nga bw’onootera okukyaza omugenzi omukyamu akwekulubeesezaako.


text:
Kampala
Muzaata ng''''asalinkiriza mu lukuubo. Ekif: Ali Kizza
Bya Joseph Mutebi, Ali Kizza Meddie Musisi ne Martin Ndijjo
BASOOSE kukung’aanira mu muzikiti e Kibuli ne basaala swala ya Zuhuri ku ssaawa 7:30 ez’emisana bwe baamaze akulira ebya daawa mu muzikiti guno, Sheikh Nuuhu Muzaata Batte kwe kubakulembera ne boolekera Kampalamukadde gye baagambye nti baabadde baagala kuwamba bukulembeze bwa Mufuti Ramathan Mubajje.
Bano be Basiraamu b’ekiwayi ky’e Kibuli abawakanya okulonda kw’abakulembeze b’Abasiraamu okutegekebwa okubaawo olwaleero era nga bakulemberwa Sheikh Nuhu Muzaata.
Mu kusaala e Kibuli bamaseeka ab’enjawulo baasoose kwogerera Gavumenti amafuukuule nga bagirumiriza okujooga n’okusosonkerezanga Abasiraamu ssaako okuwa abakuumi abakulembeze ba Kampalamukadde be bagamba nti baatunda emmaali y’Obusiraamu.
Abasiraamu abaabadde bava e Kibuli nga bagenda okutuuka ku ssaawa ya Kkwiini.Ekif: Joseph Mutebi
Sheikh Muzaata n’ekibinja kye nga bava e Kibuli. Ekif: Meddie Musisi
Omwogezi w’e Kibuli, Sheikh Ibrahim Kirya ssaako Shiek Umaru Swidiq Ndawula baakunze Abasiraamu bano okulumba ekitebe kya Kampalamukadde bagobeyo Mufti Mubajje ne banne.
Okwogera bino byonna Supreme Mufuti Zubair Kayongo n’Omulangira Kassim Nakibinge nabo baabaddewo.
Olwayogedde bino bonna abaabadde basaala abakunukkiriza mu 2,000 ne baddamu nti ‘Allah Akbar’ ekivvuunulwa nti Katonda munene olwo ne bakkirira nga bayitira ku Poliisi y’e Kibuli ne Nsambya okutuuka ku ssaawa ya Kwiini we baasanze ng’akulira Poliisi mu Kampala n’emiriraano, Andrew Felix Kaweesi abalinze ne kabangali za Poliisi nnya ezikubyeko abaserikale abalwanyisa obujagalalo.
Wano Kaweesi yagezezzaako okubawooyawoya kyokka ne bamusindika ebbali era ne bayitawo ne boolekera ku Biwologoma b’abo ku kisaawe ky’e Nakivubo okutuuka ku Paaka empya olwo ne bambuka Kampalamukadde.
‘KAMANDA’ MUZAATA ADDUSE AMASASI
Wano baasanze ekkubo eriyitira ku Martin Road n’omuzikiti omukadde Poliisi erizibye kwe kwambuka ku Pride Theatre kyokka nawo baasanze Poliisi ebalinze n’ebakubamu omukka ogubalagala wamu n’okukuba amasasi mu bbanga.
Kyokka abalala baasobodde okusalinkiriza era Poliisi yabakwasizza nga bagezaako okuyitira ku Poliisi ya Kampalamukadde.
Sheikh Muzaata yalabye embeera etabuse ng’awerekerwako abavubuka yayingidde ekimu ku birabo by’emmere ebiri ku luguudo olukkirira mu mbuzi ne yeekukuma omwo era n’ayitira mu lukuubo okutuusa mmotoka ya Mark II, bweyaze n’alinnya n’abulawo. Abaabadde bagenda e Kampalamukadde
Wabula wadde Muzaata abadde adduse naye Abasiraamu abamu tebaweddemu maanyi era baagenze mu maaso okulumba okuwamba omuzikiti gwa Kampalamukadde nga bayita mu nguudo ez’enjawulo wabula bwe babadde batuuka miita nga 800 okutuuka ku wankaaki ayingira olwo poliisi ebadde eduumirwa Grace Turyagumanawe n’ebasalako n’etandika okukuba tiyagaasi n’amasasi.
Katemba yeyongedde ate Turyagumanawe naye kennyini ttiyagaasi bwe yamuzingiddemu n’atandika okukunya amaaso.
Afande Turyagumanawe naye ttiyaggaasi yamutwaliddemu.. Ekif: Joseph Mutebi
BATAANO BALUMIZIDDWA
Omu ku beekalakaasi ekisasi kyamukwasizza ku mutwe n’agwa wansi n’addusibwa e Mulago. Abalala bana omwabadde ne Sheikh Umaru Ndawula omu ku baaduumidde Abasiraamu bano ne bamukuba ekyasi eky’ekipiira mu lubuto n’agwa wansi era ne babaddusa mu ddwaaliro e Kibuli n’e Mulago.
Poliisi ng’ekuba amazzi aga pinka e Kampalamukadde. Ekif: Joseph Mutebi
Engatto z’Omusiraamu eyakubiddwa essasi ku mutwe. Ekif: Joseph Mutebi
Abaserikale nga bakuba amasasi ne ttiyaggaasi mu maaso ga poliisi ya Kampalamukadde. Ekif: Joseph Mutebi
Poliisi oluvannyuma yeegattiddwako miritale abaabadde n’embuukuuli era nga bakambwe bulala. Abasiraamu 33 baakwatiddwa ne batwalibwa ku Poliisi y’e Kampalamukadde.


text:
Kampala
Nakalema (ku kkono) ne Namusisi
Bya FAITH NAKANWAGI
ABAAGALANA abaayokerwa mu loogi ya Best Best e Bweyogerere -Kikajjo bakwasizza abantu babiri nga kigambibwa nti balina kye bamanyi ku kuttibwa kw’abagenzi.
Abaakwatiddwa kuliko Florence Nakalema muk’omugenzi Katongole ne Goretti Namusisi ssenga wa Nakalema. Abagenzi kwaliko Hakim Katongole ne Agnes Nakimbugwe.
Kyokka Nakalema bwe yatuusiddwa ku poliisi eby’okutta bba yabyegaanyi n’agamba nti wadde baalina obutakkaanya bwali buva ku bba kutunda ku kibanja n’atalaga we yassa ssente.
Kyokka abooluganda lwa Katongole baalumirizza Nakalema nti aludde nga yeewerera bba oluvannyuma lw’okukimanyaako nti alina omukazi ebbali gwe yaganza.
Nakalema ne Namusisi bombi okukwatibwa baasangiddwa mu kifo kimu gye baabadde beekukumye mu bitundu by’e Kayunga ababalumiriza kye bagamba nti kyongera okulaga nti olukwe olwatta abagenzi baalulimu.
Baganda ba Katongole baategeezezza poliisi nti omugenzi yalina mmotoka bbiri eya buyonjo n’entono nti kyokka oluvannyuma lw’okuttibwa mmotoka zino zaggyibwa awaka mu ngeri etaategeerekeka ne boongerako nti bukya muganda waabwe afa, mukaziwe yeekweka awaka abadde aggyawo mu bubba ng’alinga alina kye yeekengera.
Abasibe mu kiseera kino bakuumirwa ku poliisi e Kira. Akulira eby’okunoonyereza ku misango ku poliisi e Kira Muky. Rose Nalubega, yategeezezza nti obujulizi obwakafunibwa ku bantu bano bulaga nti balina kye bamanyi ku kuttibwa kwa bagenzi n’agamba nti baakutwalibwa mu kkooti baggulweko omusango gw’obutemu.


text:
Wamala
Omulimu gw’okuddaabiriza amasiro g’e Wamala we gutuuse.
Bya LILIAN NALUBEGA
NNAALINNYA w’Amasiro ga Ssekabaka Ssuuna II e Wamala, Sarah Bitabira Nattu alaze obweraliikirivu oluvannyuma lwa
kkampuni eyakwata omulimu gw’okuddaabiriza Amasiro gano okuba ng’etuuse ku mutendera ogusembayo okumaliriza okusiba ebyuma ebyetaagisa kyokka nga tewannabaawo ssubi lyonna lifunika okutandika okugasereka.
Nnaalinnya Nattu agambye nti musanyufu okuba ng’omulimu guno gugenda mu maaso okuva ku mbeera embi amasiro gye gabaddemu kyokka waliwo okutya nti ebbula ly’essubi, emmuli n’ebinsambwe ate liyinza okulemesa omulimu okutambulira ku sipiidi gye gubadde gukolerwako.
“Yinginiya olunaamala okusiba ebyuma ng’ekitundu kye kiwedde naye kati kitegeeza tugenda kuyimiriza eby’okukola. Essubi n’ebinsambwe bintadde nnyo ku bunkenke kubanga tebirabika.
Kyongera okunneeraliikiriza kubanga essubi lye limu, ebinsambwe n’emmuli bye byetaagibwa n’e Kasubi okuddamu okuzimba Muzibwaazalampanga!” Nnaalinnya Nattu bwe yagambye.
Mu kiseera kino bayinginiya ba Home Builders abazimba amasiro ga Ssekabaka Ssuuna II e Wamala gugenda mu maaso nga bali ku mutendera ogusembayo okusiba ebyuma.
Waliwo ebintu bingi ebikoleddwa mu kifo kino omuli: okuzimba ne bamaliriza ekigango Nnalinnya Nattu kye yali atandise okuzimba kyokka ne kimulemerera olw’ebbula ly’ensimbi, okuzimba kaabuyonjo ez’omulembe n’ebiyigo mu kifo kino.
Katikkiro wa Buganda Ying.
J.B. Walusimbi bwe yali atongoza omulimu gw’okuzzaawo amasiro gano, yategeeza nti bayinginiya baakumaliriza ekitundu kyabwe mu bbanga lya myezi ebiri ate omulimu gwonna guggwe mu myezi mukaaga. Katikkiro Walusimbi akunga Obuganda okujjumbira okukolera awamu mu mulimu guno nti kubanga buvunaanyizibwa bwa buli omu okulaba ng’amasiro gano gabeerawo ate nga gaweesa Obuganda ekitiibwa.
Mu bimu ku byetaago Katikkiro by’akubiriza abantu okuwaayo, mulimu ensimbi enkalu ez’okugula ebimu ku bikozesebwa. Emmuli, essubi essenke, ebinsambwe, amavuuvuume, emiti gy’emisambya emiwanvu obulungi, emisumaali, obwambe n’ebikozesebwa ebirala.
Embeera Amasiro g’e Wamala gye gabaddemu.
Ekigango ekyali kiremye okugwa. (wansi) bwe kifaanana.
Nnaalinya w’amasiro, Nattu.


text:
Isingiro
Ssaabasumba Bakyenga (ataddeko enkofiira ku kkono) ng’akubisa abasiisita abapya ebiragaano.
Bya Ali Wasswa
OMUBAKA omukazi owa Disitulikiti y’e Isingiro, Grace Byarugaba asabye Eklezia ekyuseemu abafumbo bakube ebiragaano okufaananako eby’ababiikira.
Yagambye nti mu bufumbo mwandibaddengamu okukuba ebiragaano ebisooka ng’omufumbo bw’abubeeramu okumala ekiseera n’alaba nga takyasobola kweyongerayo olwo ng’abuvaamu ate bw’atabusangamu buzibu buyinza kumutangira kugenda mu maaso ng’akuba ebiragaano eby’olubeerera nga bwe guli ku babiikira abasooka okukuba ebiragaano ate oluvannyuma ne bakuba eby’olubeerera.
“Oyingira obufumbo ne bisooka kubeera birungi wabula oluvannyuma ogenda okulaba ng’embeera ekalubye olw’ebizibu ebisusse kyokka nga Eklezia tekyasobola kubagattulula,’’ bwe yagambye.
Bino yabyogeredde mu kigo ky’ababiikira b’e Kyabirukwa mu Ggombolola y’e Kabingo mu Disitulikiti y’e Isingiro wiiki ewedde abasiisita 11 bwe baabadde bakuba ebiragaano ebisooka ate mukaaga ne bakuba eby’olubeerera. Ate ababiikira bataano baajaguzza emyaka 25 mu buweereza ate bana ne bajaguza emyaka 50.
Ssaabasumba w’essaza ly’e Nyamitanga, Archbishop Paulo Bakyenga ye yakulembedde mmisa ng’ayambibwako Omusumba w’essaza ly’e Byamitanga, John Baptist Kakubi n’Omusumba omubeezi atwala essaza ly’e Hoima, Lambert Beinomigisha.
Bp. Bakyenga yategeezezza nti omuntu okusalawo okwewa Katonda kitegeeza nti aba awaddeyo obulamu bwe mu kintu ky’alina okufaako ennyo. Omukolo gwetabiddwako n’Omulabirizi wa South Ankole, Nathan Ahimbisibwe.


text:
AMAZIMA agakwata ku ki? Agakwata ku bimu ku bibuuzo ebisingayo obukulu abantu bye baali beebuuzizza. Oboolyawo wali weebuuzizzaako ebibuuzo nga bino:
Eby’okuddamu mu bibuuzo bino oyinza kubisanga wa? Bw’ogenda mu materekero g’ebitabo, oyinza okusangayo ebitabo bingi nnyo abantu bye balowooza nti bisobola okuddamu ebibuuzo bino, kyokka emirundi mingi biba bikontana. Ebimu bibaamu eby’okuddamu ebirabika ng’ebirungi, kyokka mangu ddala biva ku mulembe era ne biddamu okulongoosebwamu oba ne wawandiikibwayo ebirala.
Wadde kiri kityo, waliwo ekitabo kimu ekirimu eby’okuddamu ebyesigika. Ky’ekitabo ekyogera amazima. Yesu Kristo bwe yali asaba Katonda, yagamba nti: “Ekigambo kyo ge mazima.” (Yokaana 17:17) Leero, Ekigambo ekyo kimanyiddwa nga Baibuli Entukuvu.Kumpapula eziddirira, ojja kufuna ebimu ku by’okuddamu ebituufu era ebitegeerekeka obulungi Baibuli by’ewa mu bibuuzo ebyowaggulu.
ENSONGA LWAKI ABANTU BEEBUUZA EKIBUUZO KINO: Ensi gye tulimu ejjudde ebikolwa eby’obukambwe n’obutali bwenkanya. Amadiini mangi gayigiriza nti Katonda y’atuleetera okubonaabona.
EKYO BAIBULI KY’EYIGIRIZA: Katonda tasobola kuleetawo kintu kibi. Yobu 34:10 lugamba bwe luti: “Kiddire eri awali Katonda, ye okukola obubi; n’awali Omuyinza w’ebintu byonna, ye okukola ebitali bya butuukirivu.” Katonda alina ekigendererwa ekirungi eri abantu. Eno y’ensonga lwaki Yesu yatuyigiriza okusaba nti: “Kitaffe ali mu ggulu, . . . Obwakabaka bwo bujje. By’oyagala bikolebwe ku nsi nga bwe bikolebwa mu ggulu.” (Matayo 6:9, 10) Mazima ddala Katonda atufaako nnyo, era eno ye nsonga lwaki yakola kyonna ekyetaagisa okusobola okutuukiriza ekigendererwa kye.—Yokaana 3:16.
Laba ne Olubereberye 1:26-28; Yakobo 1:13; ne 1 Peetero 5:6, 7.
ENSONGA LWAKI ABANTU BEEBUUZA EKIBUUZO KINO: Abantu bangi nnyo bakyeyongera okufiira mu ntalo, era ffenna tubonaabona mu ngeri emu oba endala.
EKYO BAIBULI KY’EYIGIRIZA: Katonda atutegeeza nti mu biseera eby’omu maaso ajja kuleeta emirembe mu nsi yonna. Wansi w’Obwakabaka bwe obw’omu ggulu, abantu “tebaliyiga kulwana nate.” Mu kifo ky’ekyo, “baliweesa ebitala byabwe okubifuula enkumbi.” (Isaaya 2:4) Katonda ajja kuggyawo okubonaabona kwonna n’obutali bwenkanya. Baibuli essuubiza bw’eti: “[Katonda] alisangula buli zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby’olubereberye [ngamw’otwalidde okubonaabona n’obutali bwenkanya ebiriwo leero] biweddewo.”—Okubikkulirwa 21:3, 4.
Laba ne Zabbuli 37:10, 11; 46:9; ne Mikka 4:1-4.
ENSONGA LWAKI ABANTU BEEBUUZA EKIBUUZO KINO: Amadiini agasinga obungi mu nsi gayigiriza nti omuntu bw’afa, waliwo ekintu ekimuvaamu ne kisigala nga kiramu. Agamu gayigiriza nti abafu basobola okulumya abalamu oba nti Katonda abonereza ababi ng’abookya mu muliro ogutazikira.
EKYO BAIBULI KY’EYIGIRIZA: Abantu bwe bafa, baba tebakyaliwo. Omubuulizi 9:5 lugamba nti: “Abafu tebaliiko kye bamanyi.” Okuva bwe kiri nti abafu tebaliiko kye bamanyi era nga tebasobola kuwulira wadde okukola ekintu kyonna, tebasobola kulumya balamu wadde okubayamba.—Zabbuli 146:3, 4.
Laba ne Olubereberye 3:19 ne Omubuulizi 9:6, 10.
ENSONGA LWAKI ABANTU BEEBUUZA EKIBUUZO KINO: Twagala okuba abalamu, era twagala okunyumirwa obulamu nga tuli wamu n’abo be twagala. Kya mu butonde okwagala okuddamu okulaba abaagalwa baffe abaafa.
EKYO BAIBULI KY’EYIGIRIZA: Abantu abasinga obungi ku abo abaafa bajja kuzuukizibwa. Yesu yasuubiza nti ‘bonna abali mu ntaana bajja kuvaamu.’ (Yokaana 5:28, 29) Abo abanaazuukizibwa bajja kufuna akakisa okubeera mu lusuku lwa Katonda ku nsi, ng’ekigendererwa kya Katonda bwe kyali ku lubereberye. (Lukka 23:43) Abantu abawulize bajja kufuna obulamu obutaggwaawo era obutuukiridde. Baibuli egamba nti: “Abatuukirivu balisikira ensi, banaagibeerangamu emirembe gyonna.”—Zabbuli 37:29.
Laba ne Yobu 14:14, 15; Lukka 7:11-17; n’Ebikolwa By’Abatume 24:15.
ENSONGA LWAKI ABANTU BEEBUUZA EKIBUUZO KINO: Kumpi abantu b’amaddiini gonna basaba. Kyokka, bangi bawulira nti okusaba kwabwe tekuddibwamu.
EKYO BAIBULI KY’EYIGIRIZA: Yesu yatuyigiriza okwewala okudiÀÀana ebigambo nga tusaba. Yagamba, “Bwe musabanga, temuddiÀÀananga mu bigambo.” (Matayo 6:7) Bwe tuba twagala Katonda awulire okusaba kwaffe, tuteekwa okusaba mu ngeri gy’asiima. Okusobola okukola kino, twetaaga okuyiga ebyo Katonda by’ayagala era ne tusaba okusinziira ku ebyo bye tuba tuyize. Yokaana Ekisooka 5:14 lugamba nti: “Bwe tusaba ekintu nga [Katonda] bw’ayagala, atuwulira.”
Laba ne Zabbuli 65:2; Yokaana 14:6, 14; ne 1 Yokaana 3:22.
ENSONGA LWAKI ABANTU BEEBUUZA EKIBUUZO KINO: Abantu bangi balowooza nti basobola okufuna essanyu singa baba ne ssente, ettutumu, oba endabika ennungi. Kino kibaleetera okuluubirira ebintu ng’ebyo—kyokka ku nkomerero ya byonna beesanga nga tebafunye ssanyu.
EKYO BAIBULI KY’EYIGIRIZA: Yesu yalaga ekyo ekivaako essanyu bwe yagamba nti: “Balina essanyu abamanyi obwetaavu bwabwe obw’eby’omwoyo.” (Matayo 5:3, New World Translation) Okusobola okufuna essanyu erya nnamaddala, tuteekwa okukola ku bwetaavu bwaffe obusingayo obukulu, kwe kugamba, okumanya amazima agakwata ku Katonda n’ebigendererwa bye eri abantu. Amazima ago gasangibwa mu Baibuli. Okumanya amazima ago kisobola okutuyamba okumanya ebintu ebikulu n’ebitali bikulu. Bwe tugoberera obulagirizi bwa Baibuli, kitusobozesa okuba n’obulamu obulina ekigendererwa. —Lukka 11:28.
Laba ne Engero 3:5, 6, 13-18 ne 1 Timoseewo 6:9, 10.
Tulabye mu bufunze eby’okuddamu Baibuli by’ewa mu bibuuzo omukaaga ebiragiddwa waggulu. Wandyagadde okumanya ebisingawo? Bwe kiba nti oli omu ku abo “abamanyi obwetaavu bwabwe obw’eby’omwoyo,” awatali kubuusabuusa wandyagadde okumanya ebisingawo. Oyinza okuba ng’olina ebibuuzo ebirala bye weebuuza, gamba nga kino: ‘Bwe kiba nti Katonda atufaako, lwaki akkirizza ne wabaawo obubi n’okubonaabona okutuusiza ddala leero? Nnyinza ntya okulongoosa obulamu bw’amaka gange?’ Baibuli ewa eby’okuddamu ebimatiza mu bibuuzo bino awamu n’ebirala bingi.
Wadde kiri kityo, bangi leero tebaagala kusoma Baibuli. Bagitwala okuba ekitabo ekinene ennyo era ekizibu okutegeera. Wandyagadde okuyambibwa osobole okufuna eby’okuddamu okuva mu Baibuli? Abajulirwa ba Yakuwa bakuwa ebintu bibiri ebisobola okukuyamba.
Okusookera ddala, akatabo Kiki Ddala Baibuli Ky’Eyigiriza? kategekeddwa okuyamba abantu abalina eby’okukola ebingi okutegeera obulungi eby’okuddamu Baibuli by’ewa mu bibuuzo ebikulu ennyo. Eky’okubiri, waliwo enteekateeka ey’okuyigiriza abantu Baibuli ku bwereere mu maka gaabwe. Omujulirwa wa Yakuwa abeera okumpi naawe asobola okukukyalira mu maka go oba mu kifo ekirala kyonna ekikwanguyira, ne mukubaganya ebirowoozo ku Baibuli okumala ekiseera ekitonotono buli wiiki. Kino kikolebwa ku bwereere. Okwetooloola ensi yonna, abantu bukadde na bukadde baganyuddwa mu nteekateeka eno. Bangi ku bo batuuse n’okugamba nti: “Nzudde amazima!”
Tewaliiwo kya bugagga kisinga kino. Amazima ga Baibuli gatusumulula okuva mu bulombolombo, okubuzaabuzibwa, awamu n’okutya. Gatuwa essuubi, essanyu, n’ekigendererwa mu bulamu. Yesu yagamba nti: “Mulitegeera amazima, n’amazima galibafuula ba ddembe.”—Yokaana 8:32.


text:
OBUBAKA ERI ENSI YONNA
Eddiini ez’obulimba ze ziruwa? Onyolwa olw’ebikolobero ebikolebwa mu linnya ly’eddiini? Olaba nga kituufu abo abeeyita abaweereza Katonda okwenyigira mu ntalo, ebikolwa eby’obutujju, oba obulyi bw’enguzi? Lwaki ebizibu bingi birabika nga bisibuka ku ddiini?
Eddiini zonna tezeenyigira mu bikolwa ebibi ng’ebyo, wabula ezo ez’obulimba. Yesu Kristo, abangi gwe bassaamu ekitiibwa, yakiraga nti eddiini ez’obulimba zandibaddemu ebikolwa ebibi mu ngeri y’emu ‘ng’omuti omubi bwe gubala ebibala ebibi.’ (Matayo 7:15-17) Bibala bya ngeri ki ebivudde mu ddiini ez’obulimba?
ZEENYIGIRA MU NTALO NE MU BY’OBUFUZI: Akatabo akayitibwa Asiaweek kagamba nti: “Mu Asiya ne mu bitundu ebirala, abakulembeze abaagala ennyo obuyinza beeyambisa eddiini okusobola okutuuka ku bigendererwa byabwe.” Akatabo kano era kaalabula nti: “Ensi eyolekedde akatyabaga.” Munnaddiini omu omukuukuutivu mu Amerika yagamba nti: “Bonna abeenyigira mu bikolwa eby’obutujju baba balina okuttibwa okusobola okumalawo ettemu.” Awa amagezi ng’agamba nti: “Bonna basaanyizibwewo mu linnya Katonda.” Okwawukana ku ekyo, yo Baibuli egamba nti: “Omuntu bw’ayogera nti Njagala Katonda, n’akyawa muganda we, mulimba.” (1 Yokaana 4:20) Yesu naye yagamba nti: ‘Mwagalenga abalabe bammwe.’ (Matayo 5:44) Eddiini mmeka z’omanyi ng’abazirimu beenyigira mu ntalo?
ZIYIGIRIZA EBIKYAMU: Eddiini ezisinga obungi ziyigiriza nti omuntu bw’afa waliwo ekintu ekitafa ekimuvaamu. Nga zikozesa enjigiriza eno, eddiini nnyingi zisaba abagoberezi baazo ssente okusobola okusabira emyoyo gy’abo ababa baafa. Kyokka yo Baibuli eyigiriza nti: “Abalamu bamanyi nga balifa: naye abafu tebaliiko kye bamanyi, so nga tebakyalina mpeera; kubanga ekijjukizo kyabwe kyerabirwa.” (Omubuulizi 9:5) Yesu yayigiriza nti abafu bajja kuzuukira. Okuzuukira kwandibadde tekwetaagisa singa omuntu yalina omwoyo ogutafa. (Yokaana 11:11-25) Eddiini yo eyigiriza nti omwoyo tegufa?
ZITTIRA KU LIISO EBIKOLWA EBY’OBUGWENYUFU: Mu mawanga mangi, eddiini nnyingi zikkiriza abalyi b’ebisiyaga okuweereza mu bifo eby’obuvunaanyizibwa era zipikiriza gavumenti okutongoza obufumbo wakati w’abantu abafaanaganya obutonde. N’amakanisa agavumirira ebikolwa eby’obugwenyufu gazibira abakulembeze baago abasobya ku baana. Naye Baibuli eyigiriza ki ku nsonga eno? Egamba nti: “Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga . . . tebalisikira bwakabaka bwa Katonda.” (1 Abakkolinso 6:9, 10) Olinayo eddiini z’omanyi ezittira ku liiso abeenyigira mu bikolwa eby’obugwenyufu?
Kiki ekinaatuuka ku ddiini ezibala ebibala ebibi? Yesu yalabula nti: “Buli muti ogutabala kibala kirungi bagutema bagusuula mu muliro.” (Matayo 7:19) Yee, eddiini ez’obulimba zijja kutemebwa ng’omuti zizikirizibwe! Naye kino kinaabaawo kitya, era ddi? Okwolesebwa okuli mu kitabo ky’Okubikkulirwa essuula 17 ne 18, kutuwa eky’okuddamu.
Eddiini ez’obulimba zirina obuyinza “ku bakabaka b’ensi”
“Mukifulumemu, abantu bange”
Kuba akafaananyi ng’omukazi omwenzi atudde ku nsolo enkambwe era ng’ensolo eyo erina emitwe musanvu n’amayembe kkumi. (Okubikkulirwa 17:1-4) Omukazi ono omwenzi y’ani? Alina obuyinza “ku bakabaka b’ensi.” Ayambadde olugoye olw’effulungu, anyookeza obubaane, era mugagga nnyo. Okugatta ku ekyo, akozesa eby’obulogo, ‘okulimba amawanga gonna.’ (Okubikkulirwa 17:18; 18:12, 13, 23) Baibuli etuyamba okutegeera nti omwenzi ono nteekateeka ya bya ddiini eriwo mu nsi yonna. Tekitegeeza ddiini emu yokka, wabula eddiini zonna ezibala ebibala ebibi.
Ensolo omukazi omwenzi gye yeebagadde ye nteekateeka y’eby’obufuzi eriwo mu nsi yonna.* (Okubikkulirwa 17:10-13) N’olwekyo, eddiini ez’obulimba okwebagala ensolo kitegeeza nti zigezaako okuwaliriza ab’eby’obufuzi bakole bye zaagala.
Kyokka, mangu ddala wajja kubaawo ekintu ekyewuunyisa. “Amayembe ekkumi ge walabye, n’ensolo, bano balikyawa omwenzi, balimulekesaawo, balimufuula omwereere, balirya ennyama ye, era balimwokera ddala omuliro.” (Okubikkulirwa 17:16) Nga tekisuubirwa, ab’eby’obufuzi bajja kwefuulira eddiini ez’obulimba bazizikirize. Kiki ekinaabaleetera okukola kino? Ekitabo ky’Okubikkulirwa kigamba nti: ‘Katonda yassa mu mitima gyabwe okukola kye yateesa.’ (Okubikkulirwa 17:17) Yee, Katonda ajja kuzikiriza eddiini ez’obulimba olw’ebikolwa ebibi bye zikoze mu linnya lye. Ng’ayoleka obwenkanya obutuukiridde, ajja kukozesa ab’eby’obufuzi ababadde mikwano gyazo okuzizikiriza.
Oteekwa kukola ki singa oba toyagala kuzikirizibwa wamu n’eddiini ez’obulimba? Katonda akubiriza nti: “Mukifulumemu, abantu bange.” (Okubikkulirwa 18:4) Ddala kino kye kiseera okuva mu ddiini ez’obulimba! Naye bw’ovaayo ogenda wa? Tekitegeeza kusigalirawo nga tokkiririza mu Katonda, kubanga abalinga abo nabo ba kuzikirizibwa. (2 Abasessaloniika 1:6-9) Mu ddiini ey’amazima mwe mwokka mwe tusobola okufunira obukuumi. Osobola otya okumanya eddiini ey’amazima?
Bibala ki ebirungi eddiini ey’amazima by’esaanidde okwoleka?—Matayo 7:17.
OGIRABIRA KU BIKOLWA EBY’OKWAGALA: Abasinza ab’amazima “si ba nsi.” Tebalina njawukana olwa langi oba amawanga, era ‘baagalana.’ (Yokaana 13:35; 17:16; Ebikolwa 10:34, 35) Mu kifo ky’okuttiŋŋana, beetegefu buli omu okufiirira munne.—1 Yokaana 3:16.
YEESIGA EKIGAMBO KYA KATONDA: Mu kifo ky’okuyigiriza ‘obulombolombo n’amateeka g’abantu,’ eddiini ey’amazima yeesigamya enjigiriza zaayo ku Kigambo kya Katonda, Baibuli. (Matayo 15: 6-9) Lwaki? Kubanga “buli ekyawandiikibwa kirina okuluŋŋamya kwa Katonda, era kigasa olw’okuyigirizanga, olw’okunenyanga, olw’okutereezanga.”—2 Timoseewo 3:16.
ENYWEZA AMAKA ERA EKUUMA OMUTINDO GW’EMPISA OGWA WAGGULU: Eddiini ey’amazima eyigiriza abasajja ‘okwagalanga bakazi baabwe ng’emibiri gyabwe gyennyini.’ Eyigiriza nti abakazi basaanidde ‘okuwa babbaabwe ekitiibwa.’ Era eyigiriza abaana ‘okuwuliranga bazadde baabwe.’ (Abaefeso 5:28, 33; 6:1) Ate era abo abali mu bifo eby’obuvunaanyizibwa balina okuba ab’empisa ennungi.—1 Timoseewo 3:1-10.
Waliwo eddiini yonna etuukiriza ebintu bino byonna? Ekitabo ekiyitibwa Holocaust Politics, ekyakubibwa mu 2001, kigamba nti: “Singa abantu abasinga obungi baali bagoberera ebyo Abajulirwa ba Yakuwa bye bayigiriza era ne bakoppa n’engeri gye beeyisaamu, okutta Abayudaaya okw’ekikungo okwaliwo mu Ssematalo ow’Okubiri kwandyewaliddwa era ebikolwa nga bino tebyandizzeemu kubaawo.”
Mu butuufu, mu nsi 235, Abajulirwa ba Yakuwa tebakoma ku kuyigiriza buyigiriza bantu mitindo gya Baibuli egy’empisa, naye bo bennyini bagigoberera. Tukukubiriza osabe Abajulirwa ba Yakuwa okukuyamba okuyiga ebyo Katonda by’akwetaagisa osobole okumusinza nga bw’ayagala. Baako ky’okolawo kati awatali kulwa. Enkomerero y’eddiini ez’obulimba eri kumpi!—Zeffaniya 2: 2, 3.
* Okusobola okunnyonnyoka ensonga eno obulungi, laba akatabo Beera Bulindaala! olupapula 12 ne 13 akaakubibwa Abajulirwa ba Yakuwa.


text:
Kampala
Polof. Sentenza Kajubi
Bya Ahmed Mukiibi
TOYINZA kwogera ku byanjigiriza mu Uganda n’obituusa nga tokoonye ku linnya Senteza Kajubi, eyafudde eggulo.
Polof. William Senteza Kajubi alese omukululo ogulabika mu byenjigiriza bya Uganda by’abaddemu wakati nga nnamuziga okumala emyaka egisoba mu 60 kw’egyo (emyaka) 86 gy’amaze ku nsi.
Yali Polof. Kajubi eyawandiika ekiwandiiko nnamutaayiika mu 1989 bwe yali ssentebe w’akakiiko ka Gavumenti akeetegereza ebyenjigiriza by’eggwanga ng’asemba Gavumenti okussaawo enkola ya UPE okusomesa abaana ba Pulayimale ku bwereere era n’asengeka ng’enkola eno bw’erina okussibwa mu nkola.
UPE yatandika mu 1997 era olwaleero abaana abasoma mu bukadde munaana baganyulwa mu nkola eno. Wabula w’afiiridde, Polof. Kajubi abadde akyogera lunye nti si musanyufu olw’omutindo gwa UPE.
Polof. Kajubi akoze kinene okusitula ebyenjigiriza ebya waggulu naddala mu Yunivasite n’amatendekero amalala.
Ku Yunivasite e Makerere, waliwo ekibumbe ky’ekifaananyi kye ekyatongozebwa mu 2010 ng’abaddukanya Yunivasite eno bamusiima olw’omulimu amakula gw’akoleddwa Makerere n’ebyenjigiriza ebya waggulu.
Y’omu ku batandisi ba Yunivasite y’e Nkumba, emu ku Yunivasite ez’obwannannyini ezaasooka mu Uganda era ye yasooka okugikulira ng’omumyuka wa Cansala mu 1994 okutuuka lwe yawummula emirimu mu 2008.
Kitaawe yali ddereeva
Yazaalibwa mu 1926, kitaawe ye mugenzi Yoweri Kajubi eyali ddereeva mu gavumenti y’abafuzi b’amatwale nga yakolerako mu Minisitule y’ebyenguudo n’emirimu gye yava okudda mu Posita okutuusa lwe yawummula mu June 1958.
Nnyina ye mugenzi Bulandina Namukomya eyali omutunzi w’ekyalaani era ng’asiba n’abagole n’okufumba keeki. Polof. Kajubi yawasa mukazi we Nnaalongo Omumbejja Elsie Nabaloga nga May 3 1952. Baazaala abaana mukaaga nga balongo ab’emigogo esatu.
Senteza Kajubi n'abamu ku baana be.
Okusoma kwe
Okusoma yakutandika akuze, kitaawe bwe yamutwala mu ssomero nga wa myaka mwenda okutandiika P.1 ku Mackay Memorial School e Nateete gye yasomera okuva 1935 okutuuka mu 1941 lwe yatuuka P.7.
Yeegatta ku Mengo Junior School mu 1942 kyokka yasomayo omwana gumu, mu 1943, omuzungu eyali akulira essomero lino n’amulabamu ekitone ky’obusomesa n’amusindika mu Kings College Budo gye yamalira Junior mu 1946 n’ayingira Makerere College kati eyitibwa Makerere Yunivasite
“ Okuyingira Makerere kyali kizibu nnyo ebiseera ebyo, twali abayizi 60 ffekka abayingira Makerere mu 1947”, Kajubi bwe yategeeza Bukedde mu 2010.
E Makerere yasoma Geography n’ebyenjigiriza, era mu 1950 yamaliriza diguli n’atandika okusomesa e Kako Junior School e Masaka gye yamala emyaka ebiri okutuuka mu 1952 bwe yafuna sikaala eya ‘Fulbright Scholarship’.
Ye Munnayuganda eyasooka okufuna sikaala eno bwatyo ne yeesogga University of Chicago mu Amerika mu 1952 gye yasomera Diguli eyookubiri eya ‘Master of Science degree mu Geography”, n’agimala mu 1955.
Kajubi omusomesa
Bwe yadda mu Uganda yaweebwa ekifo mu Kings College Budo ng’omusomesa wa Geography okutuuka mu 1959 bwe yayitibwa e Makerere okusomesa abayizi abasoma obusomesa. Mu 1964, yakuzibwa n’afuulibwa Director National Institute of Education ku Yunivasite e Makerere.
Nga Uganda efunye obwetwaze mu 1962, Polof. Kajubi yalondebwa okubeera mmemba w’akakiiko k’ebyenjigiriza akaasooka mu Uganda, kaaliko abantu 19 nga kakulirwa Polof. Edgar Castle.
Bino okubikola nga bw’asomesa e Makerere n’ajja ng’alinnya amadaala okutuuka mu 1977 bwe yagonnomolwako ogw’okulira Yunivasite eno ng’omumyuka wa Cansala . Obumyuka bwa Casala yabukola okutuuka mu mu 1979 Amin lwe yaggyibwako.
Mu 1986, nga NRM ezze mu buyinza , Kajubi yalondebwa okukulira Kyambogo Institute of Teacher Education(ITEK) n’akola mu kifo kino okutuuka mu 1989 .
Mu 1990, Kajubi yalondebwa okuddamu okubeera omumyuka wa Cansala wa Makerere n’akola okutuuka 1993. Bwe yava e Makerere, yasibira Nkumba ng’omumyuka wa Cansala ekifo kye yakola okutuuka 2008 lwe yawummula.
Prof Ssenteza Kajubi nga bwe yali afaana nga yaakamaliriza emisomo gye
Ebyobufuzi
Polof. Kajubi abadde mmemba wa DP , ebyobufuzi yabitandika mu myaka gya 1960. Yali nfa nfe wa Bendicto Kiwanuka era mu gavumenti ya DP eya 1961, Senteza ye yali omuwi w’amagezi omukulu owa Katikkiro Ben Kiwanuka.
Uganda bwe yali yeetegekera okufuna obwetwaze mu 1962, Senteza ye yakulira akakiiko akassibwawo okulonda oluyimba lw’eggwanga, langi eza bendera n’akabonero k’eggwanga.
Mu kulonda kw’abakiise mu Lukiiko lwa Buganda mu February wa 1962, Kajubi ng’ali mu DP yeesimbawo n’avuganya ne Dr. SJ Luyimbazi Zake okukiikirira Makerere n’awangulwa.
Mu kulonda kw’ababaka b’olukiiko lw’eggwanga okwaliwo mu April wa 1962, Senteza yeesimbawo okukiikirira ekitundu eky’e Makarere , Nakulabye ne Kawempe n’awangulwa olw’obukyayi abantu b’omu Buganda bwe baalina ku DP. Senteza Kajubi yavumirira nnyo omukago gwa UPC ne KY.
Mu kulonda kwa 1980, Polof. Kajubi ye yakulira entegeka z’okuzza Polof. Kironde Lule yeesimbewo nga Pulezidenti bwa DP kyokka enteekateeka zaagwa butaka, Paulo Muwanga bwe yamulemesa okudda , bwatyo Dr. Ssemogerere yalondebwa aba DP.


text:
Kyaddaaki gavumenti ekkirizza okuyamba kubayindi abaddukanya Ennimiro za Sango Bay ewalimirwa ssukaali wamu n’okubayambako okuzzaawo ekyuma ekikola ssukaali.
Minisita avunaanyizibwa kubyobusuubuzi Dr. James Wabulo Mutende alambudde ennnimiro eno esangibwa muggombolola y’e Kakuuto e Rakai n’anyonnyola nga gavumenti bwefiirwa omudidi gwa ssente mukuyingiza ssukaali akoleddwa ebweru ekintu ekiteetaagisa nate kweyongera kugenda mumaaso.
Kinajjukirwa nti omubaka w’ekitundu kino mulukiiko lw’eggwanga olukulu Mathias Kasamba yasaba dda gavumenti okuyambako kubayindi bano abakulirwa Omukulu Partel okuzzaawo ekyuma kya ssukaali kino ekyakubwa mulutalo olwagoba Iddi Amin mubuyinza.


text:
Kampala
Mmotoka nnyingi ez’ebbeeyi zikozesa masannyalaze ne zikekkereza amafuta.
BYA HERBERT MUSOKE
KKAMPUNI y’amafuta eya Shell bwe yategeka empaka wiiki ewedde, Toyota Starlet mwe yalangiriddwa ng’esinga okukekkereza amafuta, abantu bangi baawadde endowooza yaabwe ku nkekkereza y’amafuta.
Bangi ku bavuga Toyota Corolla Kikumi, Limited, Raum, Vitz, ne Corsa bagamba nti mmotoka zaabwe ze zisinga okukekkereza. Abalala abavuga Probox n’obumotoka obulala obutono, buli omu agyogerera bubwe.
Mark Kato, omukugu mu bya mmotoka mu katale ka Kisekka, agamba nti mmotoka zino zonna ezoogerwako zinywa mpola era kumpi zenkanankana okusinziira ku mbeera mwe ziba zitambulidde.
“Amaanyi ga yingini ya mmotoka ge gasinga okuvaako enywa yaayo kyokka waliwo mmotoka ezirina yingini entono okusinga endala naye ng’ate zinywa okusinga ezirina ennene,” Kato bw’agamba.
Agamba nti waliwo ensonga endala ezivaako mmotoka okunywa ennyo, okugeza singa mmotoka ebeera ekozesa masannyalaze, buli lw’edduka eyongera ku masannyalaze olwo n’esala amafuta g’ekozesa.
“N’olwekyo oli alina Benzi ey’amasannyalaze ayinza okukugamba nti terina njawulo na Kikumi mu nnywa y’amafuta,” bw’agamba.
Mmotoka ezimu zirina obuyumba obuzitowa ennyo, katugambe ng’ozimbiddeko akatanda ekivaako okunywa ennyo amafuta olw’amaanyi ge yeetaaga okusika akayumba ako. Ebirala ebivaako okunywa ennyo mulimu sipiidi gy’ovuga, obulamu bwa mmotoka n’ekika ky’amafuta g’onywa.


text:
Ebibuuzo ku bidduka
Omukwanaganya wa poliisi n’omuntu wa bulijjo IP Monica Ndirugendawa yagenze mu ssomero lya Kings College Budo n’abasomesa amateeka g’ebidduka.
Amateeka ga tulafiki tegakkiriza muntu kuvuga kiddiuka kyonna nga talina pamiti, naye singa muzadde wange abeera n’emmotoka ne ngivuga ne munkwata ani avunaanibwa?Jackson Mugalaasi, Kings College, Budo
Ndirugendawa: Bw’okwatibwa ovunaanibwa kuvuga kidduka nga tolina lukusa ate muzadde wo naye avunaanibwa okukukkiriza okuvuga ekidduka nga tolina bisaanyizo ate ng’akimanyi nti kimenya mateeka.
Okufuna pamiti nzikirizibwe okuvuga ekidduka ky’omuliro nnina kuba na myaka emeka era ntandikira ku kidduka ki? Ann Najjuka, Kings College Budo
Ndirugendawa: Singa omwana abeera awezezza emyaka 16 akkirizibwa okuweebwa pamiti ya pikipiki (class A), kyokka aba takkirizibwa kutikka basaabaze. Bw’oweza emyaka 18 okkirizibwa okufuna eya mmotoka (class B).
Obugulumu obussibwa mu makubo buyitirira obuwanvu era bukuba nnyo mmotoka zaffe ne zifa. Naye singa nkasanga ne nkasalako, mbeera n’omusango? Luke Zziwa e Najjanankumbi.
Ndirugendawa: Bw’oba okasala toba na musango kyokka singa osangayo omuntu n’omutomera ovunaanyibwa kutomera muntu mu bugenderevu era singa afa ovunaanibwa gwa butemu ng’oyo amutomeredde ku ‘zebra crossing’ kubanga buteekebwawo kukendeeza sipiidi mu kitundu ekyo.
Singa mbeera nkyama awaka ne ntomera omuntu, nawo poliisi y’ebidduka eyingirawo oba guba musango gwa poliisi eno ekola ku misango emirala? Katulege, Kamuli.
Ndirugendawa: Kasita omusango gubeeramu ekidduka, tulafiki erina okuyingiramu era n’awo eyingiramu kuba tomanya emmotoka eyinza okuba etomedde olw’okubeera mu mbeera embi nga tesiba, nga yaggwa ku mpagala oba ng’agivuga talina pamiti.
Singa bampa ekipapula nga ndiko omusango gwe nkoze gamba nga ndi Mpigi, era ne banteerako bbanka mwe nnina okusasula, nnina kuddayo Mpigi gye mbeera nsasulira oba nsobola okugenda mu ttabi lya bbanka eyo eddala ne nsasula? Katulege, Kamuli.
Ndirugendawa: Singa tugambe obeera mu Kampala, osobola okugenda ku ttabi lya bbanka URA mw’erina akawunti n’osasula kyokka olina okuddayo n’obalaga nti osasudde ne bakiyingiza mu bitabo byabwe.
Weereza ekibuuzo kyo tukifulumye. Wandiika ‘ebidduka’, lekawo akabanga ozzeeko ekibuuzo okiweereze ku 8338. Oba kiweereze ku 0757822015.


text:
ABANTU bangi naddala abavubuka bajjumbidde okwambala empale ennyimpi ‘ebinu’ nga baagala okutambula n’omulembe, okufuna emirembe n’abamu obutayagala kukweka ntumbwe ennungi Mukama ze yabawa.
Kyokka bangi ku bazambala tebamanyi nti empale zino zirina amateeka agazifuga omuntu g’alina okugoberera.
Martin Jjuuko owa Praise Shop ku City Complex yagambye nti empale ennyimpi zambalwa abaana abato abakyali ku ssomero, abavubuka abakola n’abasajja abakuliridde mu myaka.
Jjuuko anyonnyola nti omuntu agenda okwambala empale ennyimpi alina okusooka okwetegereza ekika ky’amagulu ge obutafaanana nga bano Annet Nandujja b’ayimbako. Kiswaza omusajja alina obugulu obutono ng’omulawo okubuteeka mu mpale ennyimpi.
Ebinu tebinyuma kwambala ku nnaku za bulijjo mpozzi ng’oli nneekoleragyange nga tosuubira kusisinkana bantu ba buvunaanyizibwa. Naye bw’oba okola mu ofiisi si kirungi kugendayo ng’okyambadde. Ekinu kinyuma ogenda kulya kaasi ku wiikendi oba okukyala. Bw’okigenderamu mu ofiisi abantu bayinza okukuyisaamu amaaso.
Osobola okukyambala mu biseera by’akawungeezi ng’ovudde mu ofiisi otambulako ku kyalo oba oli awaka n’abantu bo.
Jjuuko yategeezezza nti ekinu ekyambalwa omwana asoma kyawukanira ddala kw’ekyo eky’omuntu omufumbo.
Eky’omuyizi tekirina kusukka maviivi ate eky’omuntu alina obuvunaanyizibwa kirina okuba nga kiyitako ku maviivi okukka wansi.
Ggwe omusajja awedde ku mpagala, wandyewaze nnyo okwambala ekinu n’abaana bo kubanga abakulaba balaba nga ggwe ayagala okwezza obuto.


text:
Kampala
Bya Mumansa
OMUBEJJA Kabakumba Masiko bw’alekulidde obwaminisita n’abaako we yeekweka, ate olwo ne lutandika okwogooma nti wuuno Omumbejja amaze okubba ate ne yeekweka!
Kale teebereza omuntu muntu ki? Luli ekibadde kibanjibwa Omumbejja kyakulekulira bwaminisita addeko ku bbali emisango gye egy’okubba ebyuma bya Gavumwenti ebya laadiyo ya UBC gibuulirizibweko.
Kati ekyo ng’akikoze alekulidde, lwaki mukaziwattu teyeekwekako oluvannyuma lw’okutuusibwa mu nsonyi ezitagambika?
Naye nno Kabakumba teyasowanyiziddwa yekka. Okutwalira awamu ne baminisita ba Museveni bonna basonyiwavu.
Anti bagamba nti ‘omulya mmamba aba omu n’avumaganya Ekika kyonna!’ Minisita Kabakumba bw’aleebuukana n’emisango gy’obubbi ekyo kireetawo okusuubira nti osanga si ye yekka abadde alya emmamba, nti era osanga wakyaliyo ne banne abalya emmamba.
N’olwekyo baminisita bonna basonyiwavu kubanga bayisibwamu emimwa nti bayinza okuba nga nabo bali ba mmamba.
Obusonyiwavu bwa Kabakumba butuuka ne ku kibiina kyonna ekiri mu Gavumenti ekya NRM.
Ekibiina ekyo bwe kiba nga kye kirimu ababbi n’abali b’enguzi, olwo ate kinaatuukiriza kitya omulimu omunene ogw’okulwanyisa obubbi n’obuli bw’enguzi obumazeewo eggwanga?
N’eggwanga lyonna okutwalira awamu ssonyiwavu! Teebereza abantu okusimbanga ennyiriri bakube obululu nga balonda abakulembeze, kyokka oluvannyuma ne beesanga nga be balonze balondeddemu ababbi n’abali b’enguzi! Wamma ggwe ekyo kigambo kya nsonyi nnyo.
Kigambo kya nsonyi nnyo kuanga n’omwaka guuguno tugenda kugumalirako mu nsonyi ezitagambika, kubanga abakulembeze batuyiye bwe bafuuse abalabbayi.
Abakulembeze baalyekubye mu kifuba obulabbayi ne babuleka mu mwaka guno ogugenda okuggwaako, naye ate ne batayingira nabwo mu mwaka omuggya.
Waliwo obweraliikirivu bunene nti ebikolwa eby’obulabbayi bwe binaalya abakulembeze n’ekinaddirira be bantu abakulemberwa nabo okweyongera okufuuka abalabbayi.
Era awo Ddwaddwaddwa Mumansa w’akikinalira n’abuuza nti abakulembeze bwe banaakulembera abantu okufuuka abalabbayi olwo eggwanga ery’abalabbayi linaaba litya? Kale kyalabwa ani n’abakulembeze okudda mu kulabbaya, olwo buli omu afuuke mulabbayi? Kitalo!


text:
kampala
OBUJAGALALO obuli mu ggwanga ebiro bino, kigambibwa nti bulimu n’eddogo! Bw’oba okyawalaaza empaka nti si ddogo ne bakuleetera abasuubuzi b’omu katale k’e Nakasero abaakubye enduulu nga bagamba nti omukazi nnalukalala Dayirekita w’ekibuga Kampala abagugumukiddeko abaggyeko obuyinza obw’okuddukanya akatale kaabwe abweddize.
Bwe bava awo ne bawera enkolokooto nga ku luno bwe bajja okufiira ku muntu aneetantala okubaggyako akatale kaabwe.
Kyokka ggwe bw’oba okyalowooza nti bagamba kufiira ku dayirekita Jennifer Musisi ne bakuwuniikiriza.
Jennifer bamuleka wali ng’atunula amema ne bagwang’ana mu malaka bokka na bokka era ebigambo okugenda okukkakkana nga n’emirambo gigudde. Kale eryo bwe litaba ddogo, ggwe oliyita ki?
Ye be basse babattidde ki? Babasse lwa kwesisiggiriza ne batasasula mangu mpooza ya katale mu ggwanika lyabwe lye beeteekerawo.
Wabula dayirekita Musisi by’atiisatiisa okubakola ate nabo bennyinni bye batandise okwekola. Dayirekita ng’ab’e Nakasero abaggyako obuyinza obw’okweddukanyiza akatale kaabwe agamba nti abaneenyonyongoza okusasula empooza y’akatale obutereevu mu ggwanika lya KCCA banaalaba akamufaamu.
Nga tebannalaba Jennifer kamufaamu bo be basoose okulagang’ana akabafaamu. Balwanaganye era batting’anye. Kati enjawulo y’eriwa awo wakati w’omumizi n’omuwuwuttanyi? Kigambo kya nnaku nnyo kubanga eddogo litugwiridde mu ggwanga okutubonyaabonya.
Bw’olaba ng’ababadde beekobaanye okulwanyisa Jennifer ate badda mu kwerwanyisa bokka na bokka manya nti eryo ddogo ly’ennyini!
Naye oba ng’abantu basazeewo kudwanguka na kutting’ana bokka na bokka, kati ate awo ani anaanenya poliisi nga abadwanguse ebakubye kibooko ne ttiyaggaasi okubakkakkanya?
Ddwaddwaddwa Mumansa leka nkikinale mbuuze? Abasuubuzi b’e Nakasero abakaayanira obuyinza obw’okuddukanya akatale kaabwe, bwe banaaddwanguka ne batting’ana olwo obuyinza bwe bakaayanira bunaabagasa ki nga bamaze okufuuka embada?
Kale k’abe Jennifer nga y’abaloze akatawaano oba k’abe ani yenna, naye kwo okuba abasuubuzi b’omu katale k’e Nakasero muli bubi kubanga abaloze, abaloze nnyo n’abalekamu kasala kkubo lyokka eribatuusa e Nakasero!
Ate kati ekisinga okweraliikiriza nti eddogo eribatawaanya liyinza okusaasaanira ne mu butale obulala Jennifer bw’ayagala okweddiza n’abeeyo nabo ne badwanguka bokka na bokka. Olabye eddogo bwe liri ebbi ennyo naddala nga ligudde mu basuubuzi? Kino kitalo!


text:
Nateete
Nampijja
MU bulamu buli mukyala asabirira nnyo okubeera mu bufumbo obw’emirembe era obw’essanyu. Katonda yansaasira n’ampa omusajja omukkakkamu era omuntumulamu awadde obufumbo bwange essanyu.
Nze Hadija Nampijja, mbeera Nateete. Okuva mu buto nayagala nnyo okubeera mu bulamu obulungi naddala nga ntuuse mu bufumbo era buli kadde kino nakisabiranga.
Katonda yawuliriza essaala zange era bwe yatuuka okumpa omusajja yalabirayo ddala oyo alina embeera ze njagalira ddala.
Gwe njogerako si mulala wabula ye Joseph afudde obulamu bwange okuba obw’omuwendo. Embeera z’omwami wange ze zinkuumye okuba nga sinoba wadde okubaliga anti tankuluusanya, tamboggolerangako wadde okunvuma. Ne bwemba mmusobezzabn era ekinene kyankolera kwe kuntuuza n’ambuulirira.
Embeera eno endeetedde okunyumirwa obufumbo bwange kubanga ndaba nga sirina kinneeraliikiriza. Kino nange kindeetedde okukoppa embeera ze era kizibu okunsanga nga nnyomba n’omuntu era bwe bannyiiza ntunuulira batunuulire.
Sinnamutwala mu bakadde bange kubamwanjulira mu butongole naye nsuubira nti obudde bwonna kino kijja kukolebwa tusobole okubeera mu bufumbo obutuufu.
Kati nsaba Katonda atuyambe tusoboleokufuna abaana abanaamufaananya empisa n’okutwongera emirembe n’essanyu mu bufumbo bwaffe.


text:
SSENGA ADDAMU EBIBUUZO BYO
OMWAMI wange yanfaako emyaka munaana emabega. Twali twakola dda era yandeka bulungi mu byensimbi nga na kati nkyali bulungi. Yandekera enju naye ekizibu kye nfunye enju etandise okunzimbirira era kati mpulira njagala kufuna mwami. Wabula obutonde bummanja era ebiseera ebisinga mba njagala kubeera na musajja kyokka ntya okuleeta omusajja mu nju eno ate ne loogi nzitya. Ssenga nkole ntya? Harriet
SSENDA ADDAMU
Harriet tewali kikugaana kufuna musajja mulala bwe kiba ekyagala kikomyewo.
Kituufu, tekinyuma kuleeta musajja mulala mu maka g’oli ge yakulekera. Naye ng’obwagazi bw’obulina, bwe wabaayo abasajja abakukwana si kibi funamu omu gw’osiimye mwagalane.
Oyinza okugenda ewuwe oba okufuna ekifo we musisinkana ne mwemalako ennyonta y’omukwano.


text:
Nansana
Muwonge ne pikipiki gye yasangiddwa nayo.
POLIISI y’e Nansana eggalidde omuvubuka agambibwa okubba pikipiki oluvannyuma n’azikyusa nnamba. Faruk Muwonge 27, omutuuze w’omu Kibwa zooni e Nansana yakwatiddwa ne pikipiki ekika kya Jaguar nga teriko nnamba. Muwonge bwe yabuuziddwa ebimwogerako n’ebikwata ku pikipiki nga tabirina.
Akulira poliisi y’e Nansana, Muhammad Kirumira yagambye nti Muwonge yaguddwaako omusango gw’okusangibwa ne pikipiki erowoozebwa okuba enzibe ku fayiro SD/21/27/4/12.


text:
Nabugabo
Wano ng’abavubuka bamusitudde okumuzza ewuwe aleme kubawemulira bbiici
ONO Ssaalongo aludde ng’asaalirwa okulaba abavubuka abawugira mu mazzi g’e Nabugabo nga ye atunula. Ku luno, waliwo omugagga eyagabudde ekyalo omwenge ku bbiici eno era Ssaalongo ono bwe yayiyeemu eccupa nga ziizo n’ayagala yeesogge amazze akube ku ddubi.
Yasoose kweyogeza nti, “leero nange kankube ku ddubi...” ng’abamuli okumpi balowooza asaaga. Ekyaddiridde kweyambulamu ssaati.
Baagenze okulaba ng’asumuludde empale agenda okugiggyamu, abavubuka kwe kumubaka ne bagamba tebalinagalaba bwereere bwe kubakuba bisiraani. Baamukutte ku mpaka ne bamuzza ewuwe naye nga yenna acuuma bulala!


text:
Kampala
Ssenga njagala kuyiga bukodyo bupya mu kunyumya akaboozi. Nnina bwe mpuliddeko era ngezezzaako okubukozesa naye kati njagala kukyusaako. Nkozese bukodyo ki?
Mwana wange tewali muntu ayinza kukuwa bukodyo okuggyako nga ggwe ne munno mwe mubweyiiyirizza. Ekizibu ekiriwo toyogedde bika bya bukodyo by’obadde okozesa kale nze siyinza kumanya bupya bw’oyagala. Ekirala si buli kakodyo k’okozesa nti kajja kunyumira munno.
Waliwo obumu nga bw’obukozesa ku mukyala naddala nga talina bulungi mazzi ga kikyala, buba bumuyisa bubi. Kale buno bw’onoobukozesa munno ajja kuba ng’atuusa oluwalo okukola emikolo era abamu ayinza okukugamba bwamanya nti buyinza okumuleetera obulumi.
Ekirala walina okubaawo omukwano nga mu kino mulina okusooka okutegeeragana ne munno ku kakodyo ki ke muba mukozesa kibayambe mwembi okunyumirwa omukolo. Singa omanya ebintu ebyo olwo muba musobola mwembi okwezuulira obukodyo obwenjawulo ate ne munyumirwa kuba mmwe muba mubwevumbulidde.


text:
Ebyemizannyo
Godfrey Lwesibawa (waggulu) owa Real College Busunju ng'abuuse mu bbanga nga battunka ne Fiat Cleophus owa Bulo Parents'.
Bya MUSASI WAFFE
Jinja SS 4-1 Victoria
Nakaseke 4-0 Atapara
Namagabi 0-1 Nawanyago
Kawempe 5-0 Nyero
Kitende 2-0 Nankyama
Nakasongola 7-5 St. Juliana
Amuria 2-1 Forest High
Hill View 4-0 Nankyama
Real College 2-1 Bulo
KAWEEFUBE w’abategesi b’empaka za Copa Coca Cola okulwanyisa omuze gw’okuzannyisa abatasoma, atandise okuvaamu ebibala!
Ez’omwaka guno e Tororo, mpaawo musango guwawaabiddwa mu kakiiko akakwasisa empisa ekibadde kirudde okulabika.
Agamu ku masomero gabadde gawandukira mu kusunsulamu ebiwandiiko by’abayizi ku ntandikwa ne gazzibwayo nga tegakoonye ku mupiira.
Amateeka amakakali ku bakulira emizannyo mu masomero abasangiddwa n’abacuba naddala ery’okusazaamu ebbaluwa zaabwe, likugidde bangi okwettanira omuze guno.


text:
Kampala
Lukwago ne Kasibante nga bayita ku poliisi
Bya James Kabengwa
MOSES Kasibante yasinzidde mu lukiiko lwe olwasoose ng’omubaka mu Lubaga North wa palamenti n’ategeeza nti asookera ku kussa gavumenti ku nninga okufulumya lipooti y’amasiro.
“Gavumenti egitulidde ebbanga ddene kubanga ekitundu kino omuli Amasiro kibadde tekirina mubaka. Ensonga y’okwokya Amasiro lipooti nekolebwa kyokka nebagitulira ebadde ennuma nnyo era gyensokerako,” Kasibante bwe yagambye.
Yakyukidde Katongole gwe yayogeddeko ng’omusajja abadde yeesibye ku Bannalubaga ng’akozesa ssente kyokka amateeka gamusigukuludde.
Okulangirirwa kwa Kasibante kwalinyisizza omuwendo gw’ababaka abavuganya gavumenti okutuuka ku 60 era asuubirwa kulayizibwa nkya.
Eyaggyiddwa mu palamenti Katongole Singh yategeezezza nti agenda kujjulira nakissa ku muwandiisi wa kkooti Elias Kisawuzi eyasomye ensala y’abalamuzi abaabadde mu musango nti musosoze mu mawanga era tamukkiririzaamu.
Abalamuzi Constance Byamugisha eyakulidde banne Steven Kavuma ne Remmy Kasule be baabadde mu musango era baasazeewo nti Katongole yalemwa okuwaayo empoza ye mu kujjulira mu budde awatali nsonga..
Nga February 20, 2011 akakiiko k’ebyokulonda kalangirira Kasibante nti yali amezze
Singh n’abalala ku muwendo ogw’obululu 24,054, ate Katongole nafuna 18,595.
Nga February 25 Katongole yagenda mu kkooti n’asaba okubala obululu kuddibwemu kyokka kkooti enkulu n’egaana wabula akulira ebyokulonda mu Kampala Molly Mutazindwa n’omulamuzi eyali ow’eddaala III mu kiseera ekyo e Mengo ne babizimuula obululu ne buddibwamu okubalwa era Katongole yalagibwa nti awangudde ku bululu 24,802 ate Kasibante 22,850.
Katongole yassibwa mu kitabo kya gavumenti ekitongole nga March 1 wakati mu kuwakanyizibwa n’okwebuuza lwaki ebibye byali byaguyirizibwa so ng’ate waliwo ababaka abalala abaali bamusoose okulangirirwa nga tebanaba kuwandisibwa mu ‘Uganda Gazette.


text:
Kampala
Bebe Cool ne Buchaman (wakati) nga bawaga e Lugogo ku Lwokuna.
Bya MUSASI WAFFE
EKIRI ku mimwa gy’abantu lwe lutalo wakati wa Bebe Cool ne Bobi Wine. Ku Lwokutaano, ebifo ebyenjawulo omuli obutale, ppaaka ne ofi isi ezimu mu ggwanga byabadde byeyawuddemu ebiwayi ng’ekimu kya Bobi Wine ekirala kya Bebe Cool nga buli ludda luwaga nti omuntu waalwo y’asinga amaanyi.
Aba Bebe Cool obwedda bawaana omuntu waabwe nga bw’alina obwongo obuyiiya ng’ate aba Bobi Wine bwe bababuuza nti, “Obwongo obuyiiya lwaki ate bwe kituuka mu kwekulaakulanya bukwata ayisi…?” Waliwo n’abaalangidde Bobi Wine okukoppa ennyimba ate abalala nga bamuwaana kubeera mutetenkanya.
Embeera eno yaddiridde abanene bano buli omu okugenda e Lugogo ku Lwokuna ekiro n’akunga abawagizi be okubaayo mu bungi mu kivvulu kya Battle of Champions ku Lwokutaano mu Rugby Grounds. Buchaman, eyava ewa Bobi Wine naye yalabiddwaako ng’akukuta ne Bebe Cool ekyaleetedde abamu okulowooza nti yandiba nga yeegasse ku Gagamel Crew eya Bebe.
Abamu ku bawagizi b’enjuyi zombi baabadde baagala okutandika okuyingira ekiwanja nga n’essaawa 12 tezinnawera kyokka ne balemesebwa kubanga enteekateeka yabadde ekyagenda mu maaso. Ebyokwerinda byabadde gguluggulu oluvannyuma lwa poliisi okuyimbula abampi n’abawanvu abawerako.
Bebe Cool ne Bobi Wine baludde nga tebalima kambugu era ekivvulu kino kijja kusigala mu byafaayo. Omuwanguzi alangirirwa ku Ssande, okusinziira ku Musa Kavuma owa KT Promotions abaategese ekivvulu kino. Ku Ssande, fayinolo y’olutalo eri ku Resort Beach e Ntebe.


text:
Ekitabu kinu ky’enganikyo ez’abaireho. Zoona ziihirwe omu kitabu ekirutekebwamu ekitiinisa mu nsi yoona, Baibuli. Enganikyo nizikuha ebyafayo by’ensi kuruga Ruhanga atandika kugihanga kuhikya ha busumi bwaitu obuturumu. Nizitugambira kiki eki Ruhanga araganiize kukora mu biro ebirukwija.
Ekitabu kinu nikikwolekera kimu kiki Baibuli ekyerukugambaho. Nikigamba h’abantu ab’omu Baibuli n’ebintu ebi bakozire. Nikyoleka okunihira okw’amaani muno okw’obwomezi obutahwaho omu rugonjo omu nsi oru Ruhanga anihiize abantu.
Kirumu enganikyo 116. Zicwirwemu ebicweka munaana. Orupapura orw’okubanza ha buli kicweka nirukusoborra mu buguffu biki eby’orukwija kusanga mu kicweka ekyo. Enganikyo zitegekerwe mu mulingo nkoku zabaireho mubyafayo. Kinu nikijja kukukonyera kwega nk’oku ebintu byabaireho nibikuratana omu byafayo.
Enganikyo zitairwe murulimi orwanguhire kwetegereza. Baingi inywe abato nimwija kusobora kuzesomera inywenka. Inywe abazaire nimwija kukisanga ngu abaana baanyu abato muno nibaija kusemererwa kakuba muguma nimubasomeramu emirundi nyingi. Noija kusanga ngu ekitabu kinu kirumu ebintu bingi ebirukusemeza abato n’abakuru.
Ebyahandikirwe ebikujulizibwa kuruga omu Baibuli bitairwe ha mperu ya buli ruganikyo. Notekebwamu amaani okusoma ebicweka binu kuruga omu Baibuli nambere enganikyo zinu ziihirwe.
Ebikujulizibwa kuruga omu Baibuli ebiri omu kitabu kinu bifundizibwe. Bitairwe omu rulimi orwanguhire nukwo abaana abato basobole kubyetegereza. Ebijuliziibwe ha mperu ya buli ruganikyo nibyoleka nkaha omu Baibuli nambere birugire.


text:
OBUTUMWA HALI ENSI YOONA
Amadiini ag’ebisuba nikyo kiki? Otuntwire muno habw’obucwi bw’ebiragiro omw’ibara lyamadiini? Ebi ebirukukorwa nk’okwetahya mumalemu, omwoyo gw’obwisi hamu n’obuli bw’enguzi nabo abarukwefora ngu nibahereza Ruhanga, bikubihize muno ha bikukwata habwinganiza okubukubaire nambere oli? Habwaki nikizooka ngu amadiini nigo ndugirro y’emitalibane yoona?
Ensobi teri hali ediini zoona, baitu eri hali amadiini ag’ebisuba. Omunyadiini ruranganwa arukutebwamu ekitinisa Yesu Kristo akoleka ngu amadiini ag’ebisuba galetera abantu okukora ebintu ebibi, ‘omuti ogubihire gwana ebyaana ebibihire.’ (Matayo 7:15- 17) Byaana ki ebi amadiini ag’ebisuba ebigalesere?
GETAHYA OMU MALEMU HAMU N’EBY’OBULEMI: Orupapura rw’amakuru orw’Asiaweek, rukagamba ngu “ensi ez’omu Asia n’eziherraineho abalemi abaine omururu gw’okulema nibakozesa enyikiriza z’abantu okweyigusa bonka.” Hamuheru rukahabura ruti: “Ensi yoona eri haihi n’okugwa iraro.” Omunyadiini omu ruraganwa kuruga omu Amerika akarangirra ati: “Oine kwita abo boona abaine omwoyo ogw’obwisi nukwo omaleho obwisi bwoona.” Enu niyo njangurra ye ey’ebintu: “Boona bahwerekerezebwe mw’ibara lya Mukama.” Kutasisana enkora egi, Baibuli egamba eti: “Omuntu obwagamba ati Ningonza Ruhanga, kandi nanoba mugenziwe, nuwe mubihi.” (1 Yohana 4:20) Yesu nawe akagamba: “Mugonzege abanyanzigwa banyu.” (Matayo 5:44) Amadiini aingaha egorukumanya mbere abakurasi baago betahya mubulemu?
KURARANGYA ENYEGESA Z’EBISUBA: Amadiini agarukukira obwingi gegesa ngu omwoyo kicweka ky’omuntu ekitakurorwa ekitaffa. Okuraba munyegesa enu amadiini ganu gahambirize abakurasi bago akusasurra emikoro y’okusabira emyoyo yabo ababa bafiire. Baitu Baibuli eyegesa enyegesa ey’embaganiza. “Abomezi bamanyire balifa:baitu abafire tibamanyire kigambo nekimu.” (Omugambizi 9:5) Yesu akegesa ngu abafiire balihumburwa, okuhumbuka kwakubaire kutaine mugaso kakuba omuntu yakubaire aine obwomezi oburukweyongerayo kwomera hanyuma y’okuffa. (Yohana 11:11-25) Ediini yawe eyegesa ngu omwoyo tiguffa?
OKUGUMISIRIZA ENGESO EMBI EZ’OBUSIHANI: Omunsi nyingi, ebitebe by’amakanisa bikomere abakurasi babo abamanyirwe ngu bali basaija abarukubyama n’abasaija batahi babo, hamu nabo abarukwefora bakazi okuba abahule, kandi beyongire okusindikiriza abalemi ngu baikirize obuswezi bwa basaija na basaija. N’ekanisa ezijumirra engeso z’obusihani zeyongire kugumisiriza abakuru bazo abarukumanywa ngu nibasihana n’abaana bato. Baitu, Baibuli eyegesaki? Egambira kimu butunu eti: ‘Mutalibihwabihwa nobubakuba abanjuka, nobubakuba abaramya ebisisani, nobubakuba abasihani, nobubakuba abafooka abakazi nobubakuba abakuhya tibaligwetwa bukama bwa Ruhanga.’ (1 Abakolinso 6:9, 10) Nomanyayo amadiini agarukusembera kimu engeso zinu ez’obusihani?
Kiki ekirahika h’amadiini ago goona agarukwana ebyaana ebibihire? Yesu akahabura ati: ‘Omuti gwona ogutaana ebyaana ebisemire bagutema bagunaga omu mu’ro.’ (Matayo 7:19) Kyamananu, amadiini ag’ebisuba nigaija kwihwaho hamu n’okuhwerekerezebwa! Galihwaho gata kandi kiribaho ddi? Obunabbi obwahandikirwe mu kitabu ekya Baibuli eky’Okusuku’rwa, esura eya 17 na 18, nibutuha eky’okugarukamu.
Amadiini ag’ebisuba gaine obusobozi hali “abakama bensi”
“Mumuturukemu abantu bange”
Cumitiriza hali kinu. Omusihani aikalire ha mugongo gw’ekisoro ekikutinisa muno. Ekisoro kinu kiine emitwe musanju hamu n’amahembe ikumi. (Okusuku’rwa 17:1-4) Omusihani onu nakikirra ki? Aine obusobozi hali “abakama abensi.” Ajwaire engoye za bafuta, n’akozesa n’obubbani, kandi ngu mugudda muno. Okwongereza hali kinu, habw’eby’oburogo bwe, ‘amahanga goona gakabihwabihwa.’ (Okusuku’rwa 17:18; 18:12, 13, 23) Baibuli netukonyera okwetegereza ngu omukazi onu omusihani nikyo kitebe ky’amadiini ag’ensi yoona. Tarukukikirra ediini emu yonka, kwihaho amadiini goona agarukwana abyaana ebibihire.
Ekisoro eki omukazi aikalireho, nikikikirra ekitebe ky’obulemi eky’ensi yoona.* (Okusuku’rwa 17:10-13) Amadiini ag’ebisuba gaikaliire ha mugongo gw’ekisoro kinu eky’obulemi n’okulengaho kukyoleka ekyokucwamu kandi n’okukiragira ekyokukora.
Mukasumi akatali kahara ekintu ekyokuhuniriza nikigenda kubaho. “Namahembe ikumi agoboine nekisoro, abo balinoba omusihani, balimulekesa ali kwonka, balirya enyamaye, balimwokeza kimu nomu’ro.” (Okusuku’rwa 17:16) Mukikorwa ekyabwangu kandi eky’okuhunirra, ekitebe eky’obulemi eky’ensi kirihindukira amadiini goona ag’ebisuba n’okugahwerekerereza kimu! Kiki ekiriretereza ekikorwa kinu? Ekitabu eky’omu Baibuli Eky’Okusuku’rwa nikigarukamu kiti: ‘Ruhanga akakita omu mitima yabu okukora ebiyahanuire.’ (Okusuku’rwa 17:17) Ego, Ruhanga naija kusarra amadiini goona ag’ebisuba omusango habwebyo byoona ebibi ebi gakozire mw’ibara lye. Mukikorwa eky’obwinganiza obuhikirire, alikozesa banywani be ab’ebyobulemi nk’eky’okumuhwerekereza.
Hati iwe oine kukora ki obwaraba otarukwenda kuhwerekerezebwa hamu n’amadiini ag’ebisuba? Omukwenda wa Ruhanga natuhabura ati: “mumuturukemu abantu bange.” (Okusuku’rwa 18:4) Mananu hati bunu nubwo obwire kwiruka kuruga omu madiini ag’ebisuba! Baitu orairukira nkaha? Toine kwirukira mubakafiri abataine kunihira kwona. (2 Abasesalonika 1:6-9) Ekikaro ky’okwirukiramu nikyo mudiini eya mananu. Nosobora ota kumanya ngu enu niyo diini aya mananu?
Byaana ki ebirungi eby’ediini ey’amananu ebyeyana?—Matayo 7:17.
EYOLEKA OKUGONZANGANA: Abaramya ab’amananu “tibali bensi,” tibabaganizibwemu erangi rundi enganda kandi boleka ‘okugonzangana inywenka.’ (Yohana 13:35; 17:16; Engeso 10:34, 35) Mukikaro ky’okwitangana boleka omutima gw’okuferrangana.—1 Yohana 3:16.
BESIGA EKIGAMBO KYA RUHANGA: Mukikaro ky’okwegesa “engeso” ‘n’ebiragiro eby’abantu nk’ebyokukwata,’ enyegesa zoona az’ediini ey’amananu zina kusigikirra omu Kigambo kya Ruhanga, Baibuli. (Matayo 15:6-9) Habwaki? Habwokuba ‘ebihandikirwe byoona ebiterekerezebwa omwoyo gwa Ruhanga nibigasa habwokwegesa, habwokuhana, habwokusobo’ra.’—2 Timoseo 3:16.
BAGUMYA AMAKA KANDI BALINDA ENGESO ENUNGI: Ediini y’amananu eyegesa abasaija ‘okugonza abakazi babu nkemibiri yabu,’ ekonyera n’abakazi okutamu ‘baibabo ekitinisa,’ kandi eyegesa abaana ‘okuhurra abazaire babu.’ (Abefeso 5:28, 33; 6:1) Okwongereza hali kinu, abo boona abaine obujunanizibwa mu kitebe baine okutekaho ekyokurorraho ekirungi mungeso.—1 Timoseo 3:1-10.
Haroho ediini yoona erukuhikiriza binu byoona? Ekitabu ekirikwetwa Holocaust Politics, ekyatiirwe mu mwaka 2001, nikigamba ngu: “Kakuba abantu baingi bakukuratire ebi Bakaiso ba Yahwe begesa, n’okubikorraho obwisi obwingi obwabaireho, tubwakubaireho, hamu n’obutemu obuli munsi yoona tibwakubaireho.”
Mananu, Abakaiso ba Yahwe abali munsi 235, tibamara gegesa ngeso za Baibuli zonka baitu bazikorraho. Nitukusaba okaguze omu h’Abakaiso ba Yahwe okukukonyera okumanya Ruhanga ekyarukukwetagisa nukwo osobole kumuramya nkoku arukugonza. Bunu nubwo obwire obwokukorraho. Otakerererwa. Emperu y’amadiini ag’ebisuba eri haihi!—Zefaniya 2:2, 3.
* Okutunga okumanya bingi hali kinu dora akatabu aka Ba Bulindaara! orupapura 12, 13, akatiirwe abakaiso ba Yahwe.


text:
Kampala
Bammeeya okuva mu kkono Kalumba Ssebuliba, Mubarak Munyagwa, ne Perus Munaaba
Abakulembeze b’amagombolola g’omu Kampala bawagidde ekya Muky. Musisi okuteeka mu nkola etteeka erikugira abantu okumansamansa kasasiro naye ne bamuwa amagezi bwe bati. Baayogedde ne Martin Ndijjo.
Muky. Joyce Ssebuggwawo meeya w’e Lubaga: Olw’okuba emu ku nsonga ezandeeta okukulembera abantu b’omu kitundu kino kutumbula bya bulamu n’okukuuma obuyonjo, ensonga ya kasasiro ngikwasiza maanyi, sirinze ba ku disitulikiti.
Natandika dda emisomo mu bitundu ebyenjawulo okukubiriza abantu obutamansa kasasiro n’akabi akamulimu. Ekyennyamiza be bamu ku batuuze be tutuukirira okusomesa kyokka ne batalaba mugaso gwa misono gino era gwe amukugira okumansamansa kasasiro akulaba ng’ omuntu omukyamu.
Yadde nga waliwo omulimu ogukoleddwa naye mu bitundu ebimu naddala ebyenzigotta abatuuze bakyalemeddemu omuze guno.
Mubaraka Munyagwa meeya wa Kawempe; Kikyamu okukwata abantu olwa kasasiro kyokka nga tobateereddewo bifo mwe balina kumuteeka.
“Twategeezebwako nti obuwumbi 17 bwateekebwawo okukola ku nsonga okuli n’ezokugula ebipipa bya kasasiro naye ffe eno ewaffe (Kawempe) tewali kyakoleddwa, ebipipa Muky.
Musisi bye yagula tubiraba ku City Square era nabyo tebimala y’ensonga lwaki mu Kawempe ebikwekweto tetunnaba kubitandika yadde nga tukubiriza abantu obutamala gamansamansa kasasiro.
Ebitundu nga Kaleerwe, Bwaise, Mpererwe, Wandegeya n’ebirala y’ensinga omuze gw’okumansa kasasiro.
Benjamin Kalumba Ssebuliba owa Nakawa: E Nakawa etteeka lino tubadde tetunnaba kuliteeka mu nkola kubanga tetulina bipipa bya kasasiro. Ate n’ekirala abantu basaana kusooka kusomesebwa.
Ffe twasazeewo kusooka kusomesa bantu mu kiseera kino okutuusa lwe tunaabifuna olwo tutandike okukwasisa amateeka. Tekiba kya buntu okukwata abantu ng’ate tobateereddewo mwe balina kusuula kasasiro.
Ebifo by’enzigotta mu kitundu kyange omuli; Mbuya, Kinnawattaka, Luzira, Bukoto, Banda, kitintale n’ebitundu by’omuluka gw’e Nakawa bye bimu ku bisinga okuba n’obuzibu bwa kasasiro.
OMUMYUKA wa Meeya owa Munisipaali y’e Makindye, Muky. Perus Munaaba; Mu kaweefube w’okukuuma obuyonjo mu kitundu kyaffe, tubadde tugezezzaako okugenda nga tusomesa abantu bayige okukuuma obuyonjo mu mbeera zaabwe ze babeeramu nga tebamansa bisaaniiko.
Ebitundu ebisinga okubaamu ebisaaniiko y’e Katwe mu kibuga ky’abaddugavu wakati, Katwe-Kinyoro, Nsambya Kevina, Nsambya West, Kibuye, Jjuuko, Wasswa, Namuwongo, Kisugu, Wabigalo n’ebitundu ebirala.
Mu bitundu bino tubadde tutaddeyo nnyo essira okulaba ng’ebimotoka byaffe ebya (KCCA) bigendayo okusinziira ku pulogulaamu gye twakola okuggyayo ebisaaniiko bino.
Kituwadde amaanyi kubanga abantu abamu babadde bagezezzaako okumanya pulogulaamu y’ebimotoka bino nga kasasiro bamukuumira ku mbalaza zaabwe wadde nga mukyalimu obumulumulu.
Eky’okusiba abantu ssi kye tubadde twagala okukola naye tukyagenda mu maaso n’okubasomesa bwe banaagaana olwo nga tukissa mu nkola.


text:
Sheema
Minisita Ameria Kyambadde (mu ggomesi) ng’alambuzibwa ssentebe wa Disitulikiti y’e Sheema (ku kkono) emidaala egyategekeddwa ebibiina by’abakyala.
Bya Ali Wasswa
MINISITA akola ku by’obusuubuzi, Muky. Ameria Kyambadde alabudde nti Gavumenti yaakukangavvula abantu abaleeta ebintu ebitali ku mutindo n’ebijingirire mu ggwanga.
Muky. Kyambadde yategeezezza nti waliwo abamu ku bakozi b’ekitongole ekikola ku mutindo gw’ebintu (UNBS) abasibye omutindo gw’ebintu ogwa wansi mu ggwanga. N’agamba nti mu bino mulimu; engoye, ebyamasannyalaze, leediyo, amasimu, engatto, ebizigo, eby’okunywa ng’amazzi n’ebirala.
Yabyogeredde ku mukolo aba Disitulikiti y’e Sheema bwe baabadde batongoza ekibiina kya Mashruka Women SACCO okuyamba abakyala okwegobako obwavu.
Ng’azze ku mulamwa gw’olunaku ogukwata ku mwana omuwala okulaba ng’asoma n’obutatuusibwako bulabe ng’okufumbizibwa nga tanneetuuka n’okusobezebwako, yagambye nti agenda kulaba ng’etteeka ku nsonga z’amaka liyisibwa kuba bangi ku baana abawala n’abakyala bakyatulugunyizibwa.
Omubaka omukazi owa Disitulikiti y’e Sheema, Rose Mary Nyakikongolo yasabye Muky. Kyambadde okutuusa obubaka eri Pulezidenti okulaba ng’abantu b’omu bitundu bya Sheema ne Buhwezu bafunirwa amazzi, amasannyalaze n’enguudo ennungi.
Yategeezezza nti abantu era beetaaga okubangulwa mu by’obulunzi n’ebyobulimi nti kuba obwavu bubasensedde nnyo.
Omubaka wa Palamenti owa Sheema North, Dr. Eliod Tumwesigye yagumizza abavubuka ng’obukwakkulizo bwonna obwali buteereddwa ku nsimbi z’abavubuka bwe bugenze bukolwako nga kati baddembe okuzisaba beegobeko obwavu.


text:
Bya RWAMBUKA MUGISHA
ABATUUZE baatabukidde omusamize gwe babadde balumiriza okubaguza eddagala ng’abasuubizza okubagaggawaza kyokka ne basigala nga baavu, bwe baamukubye emiggo egyamusse.
Baasoose kumulabiriza ng’ali mu nnyumba ye ne bagikumako omuliro era yabadde adduka awone ekibabu kwe kumugoba ne bamukwata ne bamukuba okutuusa lwe baamusse.
Kino kiddiridde abamu ku batuuze b’oku kyalo Kyenkunku mu ggombolola y’e Kagarama mu disitulikiti y’e Ntungamo okulumba mutuuze munnaabwe abadde amanyiddwa nga Muzeeyi Kakuba ne bamukuba ne bamutta nga bamulumiriza okubaguzanga eddagala erigaba obugagga lye baayise ‘ery’ekiwaani’ ku nsimbi ennyingi kyokka nga buli olukya bongera kwavuwala.
Abatuuze abamu baalumirizza Kakuba nti alina ebyokoola ebimanyiddwa ng’Omuteego by’asindikira abantu ne bibatirimbula era abamu nga bagamba nti bisinga kutta baana b’oku kitundu.
Poliisi yasindise abaserikale baayo okukola okunoonyereza n’okukwata abantu abateeberezebwa okwenyigira mu kutta Kakuba, kyokka abasinga badduse ku kyalo nga batya okukwatibwa olw’okutwalira amateeka mu ngalo ne batta munnaabwe.


text:
Kampala
Ttiyaggaasi ng''''agoya Besigye.
Bya Hafswa Nankanja
TEWALI kubuusabuusa, omwaka 2011 gubadde gwa kwekalakaasa, okuva mu maka g'abantu okutuuka ku nguudo naddala mu bibuga Kampala, Masaka, Jinja ne Mbarara!
Abantu beekalakaasizza olw'amasannyalaze, enguudo embi, omusaala omutono, na buli kasonga k'oyinza okulowoozaako ensangi zino!
Kale tekyewuunyisa omu ku bakazi abalwanirizi b'eddembe ly'abakyala bwe yakunga banne nabo beekalakaase, bamme babbaabwe akaboozi k'obufumbo singa bagaana okubatayirira!
Naye okwekalakaasa okusinze okussa abantu ku bunkenke kwe kwa 'Walk to work', okwajagalaza eggwanga era okwavuddeko omuduumizi wa Poliisi, Maj. Gen. Kale Kayihura okubaga etteeka ly'ategese okwanjulira Palamenti, nga singa abantu beekalakaasa, abaserikale ba poliisi balina eddembe okubakubamu amasasi!
Olw'okuba emyezi egisooka egy'omwaka 2011 gyali gya kampeyini n'okukuba akalulu, okwekalakaasa kwa 'Walk to work' kwatandika April 11 okutuuka nga April 25.
Ab'ekibiina kya A4C be baakulira okwekalakaasa kuno nga bayambibwako abakulembeze b’ebibiina eby’enjawulo ebivuganya Gavumenti baasalawo okutambuza ebigere okuva awaka okugenda ku mirimu nga bawakanya ebbeeyi y’amafuta n'ey’ebintu ebikozesebwa okulinnya ennyo ssaako embeera embi eri mu malwaliro.
Okwekalakaasa kwakolebwanga buli lwa Mmande n’Olwokuna buli wiiki.
Mu Kampala, okweekalakasa kuno kwasaasanira ebitundu bingi ekyavaamu akabuga k'e Kasangati Col. Kiiza Besigye gy'asula okufuuka eddwaaniro. Okwekalakaasa kwabuna Gayaza, Kasangati, Ntinda. Wakiso, Masaka, Jinja, Mukono, Mbarara, Sheema, Isingiro, Bushenyi, Ntungamo, Hoima ne mu disitulikiti y’e Gulu.
Poliisi yakozesa omukka ogubalagala okugumbulula abeekalaakaasi era abantu abasoba mu 73 be baafuna ebisago. Basatu ku bano baali bayizi ba Safari Kindergarten ery'e Gayaza, 9 baali ba Wampewo Ntakke SS, nga kw’otadde n’omukazi owoolubuto olw’emyezi omusanvu. Abayizi abalala 25 okuva ku ssomero lya Kololo High School baalumziibwa.
Okunoonyereza kulaga nti abantu 4 be baafiira mu kwekalakaasa kuno, 167 baalumizibwa era n’abalala bangi baakwatibwa ne baggalirwa era abamu bakyali mu nkomyo.
Nga April 11, Pulezidenti wa FDC Kiiza Besigye n’owa DP Norbert Mao baakwatibwa era ne batwalibwa ku kkooti y’e Kasangati ne ku y’oku City Hall ey’omulamuzi Juliet Hatanga lwa kwekalakaasa kuno okwavaako okutaataaganya entambula.
Oluvanyuma baatebwa nga Besigye yeeyimiriddwa ku kakalu ka bukadde 10.
Ayagala okumanya engeri okwekalakaasa kuno gye kwakosaamu abantu, buuza abayizi b’amasomero, erya St. Kizito Bishop Mukwaya Primary School, Kasangati Muslim Primary School n’abalwadde abaali mu ddwaaliro lya St. John Gayaza Health Centre abaakubwamu omukka ogubalagala.
Olwa April 14 Nobert Mao lw'ategeka okwekalakaasa e Gulu ne Kiiza Besigye lwe baamukuba essasi mu mukono gwe ogwa ddyo poliisi bwe yali egezaako okumukugira okutambuza ebigere mu Kasangati. Ku olwo poliisi yakwata 100 lwa kwekalakaasa.
Omwana yakubwa amasasi
Ate e Masaka, Julian Nalwanga, omwana ow’emyaka ebiri n'ekitundu yattibwa na masasi poliisi bwe yali erwanagana n’aba bodaboda wamu ne bamakanika ng’ebakugira okwekalakkasa nga batambuza ebigere.
Nga May 17, abakozi b’ewa Kisekka baasalawo okukuba endabirwamu z’emmotoka ne baziba n’amakubo mu kwekalakaasa kwe kumu.
Abasomesa, abasawo n'abasuubuzi beekalakaasa
Mu July w'omwaka guno, abasomesa nabo baasalawo okwegatta ku kiwendo ky'okwekalakaasa era olwa July 13, abasomesa bonna abeegattira mu kibiina kya UNATU baasaba Gavumenti ebongeze emisaala basobole nabo okumalako n’embeera y’ebintu eyeekanamye.
Olwo nga July 20, abasawo, abasawo abayizi (intern doctors) mu ddwaaliro e Mulago n’amalwaliro amalala okwetooloola eggwanga nabo beekalakaasa olw’okwongezaayo ebbanga ly’okusoma kwabwe.
Ate nga July 27, abasomesa ba pulayimale mu masomero agasinga baddamu okwekalakaasa ne bagaana okulinnya mu bibiina nga baagala Gavumenti ebongeze ku misaala. Olwa December 6, abasawo b’eddwaaliro ly’abalwadde b’emitwe e Butabika nabo beediima olw’abalikulira okugaana okubasasula emisaala gyabwe okumala emyezi ebiri.
Abasomesa b’e Makerere
Nga August 23, abasomesa b’e Makerere beekalakaasa oluvannyuma lwa kkampuni ya yinsuwa eya NIC okulemererwa okubasasula ssente ze baali baterekayo.
Ate nga August 30, n’abayizi baabwe baasalawo okubeegattako bo nno nga bawakanya eky’abasomesa baabwe okwekalakaasa ne batabasomesa ng'ate basasula buwanana bwa fiizi.
Poliisi yakwata abayizi abamu n'ebaggalira mu kkomera e Wandegeya n’ettendekero lino ne liggalwa.
N'abasuubuzi beekalakaasa
Okwekalakaasa kw'abasuubuzi olw'amasannyalaze kwatandika November 23, ku Kampala Road abasuubuzi bwe beekalakaasa mu nguudo ng'eno bwe bayimba ennyimba ezisaba amasannyalaze.
Ku Lwokubiri nga December 6, abasuubuzi abakolera mu kizimbe kya Qualicel Bus Terminal beegugunga ne bakiggala nga beemulugunya ku nnanyini kyo Drake Lubega okubongeza ssente z’obupangisa.
Olwo ate ku Lwokutaano lwa wiiki y'emu amasasi gaawuuma e Katwe, Nateete ne mu Ndeeba ng'abasuubuzi beekalakaasa lwa masannyalaze kuvaavaako.
Mu ngeri y’emu poliisi yeezooba n’abatuuze b’e Wakiso abali bateeseteese okweekalakaasa nga nabo bawakanya eky’obutaba na masannyalaze ebbanga lya mwezi mulamba.
Beekalakaasa lwa nguudo mbi
Ku Lwokuna nga November 3, abatuuze ku byalo Kamuli, Dambwe, ne Masuuliita mu Wakiso beekalakaasa ne basimba ebitooke, kasooli n’okutema ebikata bya lumonde mu luguudo nga beemulugunya olw'obutalifaako okumala ebbanga ebinnya ne birijjula.
Ab’e Kawempe- Mbogo n'e Ttula nabo November 22 beegugunga ne bateeka emisanvu mu nguudo nga bawakanya embeera embi ey’enguudo eziyita mu kitundu kino ekiviiriddeko emirimu gyabwe okusannyalala.


text:
Wakiso
Namubiru eyattibwa mmotoka ya gavumenti
Bya Kizito Musoke
Dereeva wa gavumenti agambibwa okuvuga ng’atamidde ye yamalawo obulamu bwa Rose Namubiru nga October 22 2011 bwe yatomera bodaboda omugenzi kwe yali atambulira.
Gavumenti yasasula famire ya Namubiru obukadde bubiri kyokka n’okutuusa kati ssente zino tezituukanga mu baana be 10 be yaleka nga kati n’abaali basoma batudde waka tebakyasoma.
Ssente ezo obukadde obubiri zaawudde mu famire ya Namubiru bwe wabaluseewo obutakkaanya wakati wa bba w’omugenzi John Bisaso gwe yalinamu omwana omu n’abaana b’omugenzi omwenda. Abaana bagamba nti kitaabwe ono Bisaso ssente zonna yazitwala era ebbanga lyonna babadde babigoba ku poliisi nga tebamanyi nti yazitwala.
Namubiru ne muzzukulu we baali batambulira ku booda nga badda ewaka ne batomerwa mmotoka nnamba UG 2164A n’ebatta.
Emmotoka yasobola okukwatibwa era minisitule y’ebyobulimi n’eriyirira famire obukadde bubiri, kyokka abaana b’omufu bagamba bwali butono era kuno kwe bagasse okulumiriza kitaabwe atalabirira baana okubatwalako ssente zonna bamulekwa ne basigala nga bayagga.
Baatugamba tuggalewo fayiro bajja kutulabirira
Omusango baguggya ku poliisi:
Muwala w’omugenzi, Rebecca Nakasenge era nga y’azaala omwana Michael Muteesa eyamenyeka amagulu annyonyola ekyabaggyisaayo omusango:
Omwami gwe nategeerako erya Kasigwa yatusisinkana n’atutegeeza nga bwe yali owokutuyambako okulaba nga tufunayo ku buyambi. Yatugamba nti kino yali waakukikola ng’omuntu, si minisitule.
Poliisi e Wakiso baatusaba tukkaanye ne Kasigwa abeereko ky’atukolera kuba gavumenti omuntu afudde bamuliyirira emitwalo 20 gokka.
Oluvannyuma lw’okumatizibwa poliisi n’abantu abalala, twakkiriza ne tuggalawo fayiro, Kasigwa asobole okutusasula era nga yatusuubiza n’okutuyamba okuweerera abaana ng’okusoma kuzzeemu”.
Akulira poliisi y’ebidduka e Wakiso, John Senoga agamba: Abooluganda lw’abantu abaafuna akabenje bakkaanya n’abekitongole kya minisitule y’ebyobulimi ne basalawo okutegeeraganira wabweru era fayiro y’omusango baagiggalawo ku poliisi.
Engeri Kasigwa gye yagabanyaamu ssente
Rose Namubiru eyafiira mu kabenje yamusasulamu 2,400,000/- era zino Bisaso bba ye yazitwala, Ivan Sebunnya eyafiirwa mutabani we yamusasula 1,500,000/-, Michael Muteesa eyamenyeka okugulu baamuwa emitwalo 98, nnannyini piki yafuna emitwalo 78, Richard Semulema eyali avuga piki yafuna 1,120,000/-).
Nakasenge muwala w'omugenzi annyonnyola ebyaliwo.
Obuzibu ku ssente bujja
Nakasenge agamba: Ssente ze baatuwa zaali ntono, kuba mutabani wange okuva lwe natandika okumujjanjaba yaakatwala obukadde obusukka mu bubiri, era nga nkyamujjanjaba.
Obukadde obubiri bwe twafuna mu maama, Bisaso zonna yazitwala ng’ate akimanyi waliwo abaana bataano abakyasoma talina ky’atuyambako.
Wadde Kasigwa yali atusuubizza okutuyambako ng’okusoma kuzzeemu, essimu yagiggyako era tetuddangamu kumuwuliza. Tuli beetegefu okwongerayo ensonga zino mu boobuyinza tusasulwe ssente ezeegasa, tusobole okuweerera bato baffe”.
Eyali bba wa Namubiru ng'alombojja byonna.
Engeri akabenje gye kajja
John Bisaso (47) eyali bba wa Namubiru annyonyola:
Ku Lwomukaaga nga October 22 omwaka oguwedde mukyala wange Namubiru yapangisa booda okumuggya e Ssenge Wakiso emutwale e Kawanda.
Booda eno yali evugibwa omuvubuka Ronald Semulema, era yagituulako ne bazzukulu be Michael Muteesa (5) ne Dan Senkya(6). Baali baakalinnya nga banaatera okumalako Ssenge, mmotoka ya gavumenti eyali eva e Kawanda ey’ekika kya Double cabin nnamba UG 2164A eya minisitule y’ebyobulimi n’ebatomera.
Mmotoka eyakola akabenje omwafiira Namubiru.
Mmotoka yabakoona n’ebalinnyisa ekifunvu, Senkya yafiirawo ate Namubiru yafa luvannyuma ate Michael Muteesa baamutwala amenyese amagulu.
Ddereeva gwe balumiriza nti yali atamidde yadduka ng’akabenje kaakagwawo.
Abatuuze nga bakolaganira wamu ne poliisi y’e Naluvule, bassa abaali bagudde ku kabenje n’omulambo ku mmotoka yennyini eyabakoona ne babatwala mu ddwaaliro e Mulago.
Olwabatuusa mmotoka n’ekomezebwawo ku poliisi e Naluvule, era poliisi yayingiza omusango ku fayiro nnamba SD 13/22/10/2011.
Nga wayise wiiki bbiri ng’emmotoka eri ku poliisi tewali aginona, omusajja eyategeeza nti ye Kasigwa era nga y’akulira ebyentambula mu kitongole ky’ebyobulimi ekikola ku by’okunoonyereza yagenda ku poliisi omusango ne baguweereza ku poliisi e Wakiso.
Kasigwa yajja n’atusaba ebiwandiiko ku ssente zonna ze twali tukozesezza mu kujjanjaba abalwadde era n’atusuubiza nti nga ye omuntu yali waakuyamba ne ku ssente zonna endala ezaali zikozeseddwa era nga bino yabyogera n’akulira poliisi y’ebidduka e Wakiso, John Senoga alaba.
Kasigwa yatutambuza obwoya ne butuggwa ku ntumbwe oluvannyuma yatuwa ssente era omusango ne tuguggyayo ku poliisi era tetukyabanja.
Ebibuuzo ebyetaaga okuddamu
1 Lwaki poliisi yaperereza abooluganda okuggya omusango ku poliisi. Kituufu nti ddala gavumenti buli afa, emusasulamu emitwalo 20?
2 Kasigwa yajja wa obuvunaanyizibwa okuliyirira abantu bano ng’omuntu? Kyandiba nga kituufu oba aliko omusimbi gwe yeezibika?
3 Ssente ezaaliyirirwa abantu bano ani yazigereka era baasinziira ku ki? Nga kuba bamulekwa bagamba nti temwalimu kuteesa!
4 Poliisi etuuka etya okugabana ku ssente ze baaliyirira bamulekwa, kiri mu mateeka?
5 Lwaki poliisi teyaweereza musango guno mu kkooti, okusinga okugumalira ku poliisi?
6 Bw’aba nga Kasigwa ddala yali Mwesigwa, lwaki mu kiseera kino yaggyako essimu?


text:
Ssenga, Ebituuse
OMULIMU omwagalwa wange gw’akola ngussaamu ekitiibwa lwa nsonga nti mwe muva ensimbi ezituyimirizaawo.
Wabula engeri gye guli gwa ssafaali, ebiseera ebisinga gummalako emirembe olwa munnange ono okumala ebbanga nga simulabyeko.
Nze Shanel Agaba, mbeera Nakulabye. Patrick ye ggaayi wange anjagala okuzaama.
Twasisinkana emyaka esatu egiyise era okuva olwo sirina bulwadde bwa mukwano.
Ennaku zino yanguliddeyo ne bodoboda omuva ssente ezikola ku byetaago byange.
Kano kabonero akayongedde okunkaasa nti ddala munnange ono anfaako nnyo.
Obuzibu bwokka obuliwo mu kiseera kino, munnange akola ssafaali gy’amala ebbanga eriri wakati w’emyezi esatu n’omukaaga ng’apakasa.
Ekiwuubaalo kitera okunnumba mu kiseera kino ne kimmalako emirembe.
Wabula ekirungi ennaku zino nafunye omulimu ogunnyamba okumpugula ku birowoozo ne sibimuteekako nnyo.
Ekirala atera okunkubira ku ssimu ng’ategeeza nga bw’anjagala ennyo.
Kye musaba mu kiseera kino kwe kwongera okunjagala n’okumpa omukwano kubanga nange kino nakyeyama .


text:
Kampala
Bya Ahmed Mukiibi
KAMPALA yafuuka ekibuga ekikulu eky’eggwanga mu 1962, Uganda lwe yafuna obwetwaze.
Abazungu abaali bafuga Uganda ng’ettwaale, ekitebe kya gavumenti yaabwe kyali Ntebe era nga kye kibuga ekikulu ekya Uganda ekyasooka.
Mu biseera ebyo, Kampala nga kabuga bubuga akaali ku kasozi Kampalamukadde awo Kapiteeni Frederick Luganda we yazimba embuga (mu kifo kati ekirimu omuzikiti gw’e Kampalamukadde) mu 1890.
Mu 1950, Kampala yali agaziye okuva mu kasozi akamu okutuuka mu busozi musanvu era Abazungu ne bamusuumusa okutuuka ku ddaala lya Munisipaali. Olwaleero Kampala ali mu busozi 25.
Mu kifaananyi, Ab’e Bwaise mu Kampala basula ku tebuukye olw’omugotteko n’amataba.
Abazungu abateekateeka Kampala okubeera ekibuga ekikulu baabalira nti ajja kubeeramu abantu abatasukka 200,000 okusinziira ku mumyuka w’avunaanyizibwa ku by’amawulire mu KCCA Mw. Herbert Ssemakula.
Wabula omuwendo gw’abantu ababeera mu Kampala guzze gulinnya okuva mu myaka gya 1960 nga kati Kampala yajjula dda n’abooga.
Okunoonyereza okwakolebwa abakugu b’e Makerere; Polof. Hannington Sengendo, Polof. Jockey Baker Nyakaana, ne Dr. Shuaib Lwasa, ku mujjuzo gw’abantu mu bibuga, baazuula nti mu 1969, Kampala yalimu abantu 330,700; mu 1980 baali 458,503; mu 1991 baali 774,241; mu 2002 baali 1,208,544 ate mu 2006 baawera 1,479,741. Mu 2010 Kampala yalimu abantu 1,811,794.
Mw. Ssemakula agamba nti abo be bantu abasula mu Kampala wabula emisana Kampala abeeramu abantu kumpi obukadde buna era kino kyongedde okufuula ekibuga eky’omugotteko, obulippagano bw’ebidduka, kasasiro , obukyafu n’emize egya buli ngeri.
Okunoonyereza kw’abakugu kulaga nti omwaka 2015 we gunaatuukira ng’abantu abasula mu Kampala baweze 2,400,000.
Ekibuga kijjuzza
Dayirekita wa Kampala, Jennifer Musisi agamba nti ekibuga Kampala kyafa emyaka 40 egiyise omuwendo gw’abantu abaali babaliriddwa okusula n’okukolera mu kibuga kino lwe gwatuuka ku ntikko
Olwaleero, enguudo eziri mu Kampala nfunda nnyo okutambulirako emmotoka ezisukka mu mitwalo 30 egiyingiramu n’okufuluma buli lunaku. Ebizimbe n’amayumba agasulirwamu n’okukolerwamu bizinensi tebiri ku mutindo gw’ebibuga, emyala n’emidumu gya kazambi tebiri mu pulaani.
Embeera Kampala gy’alimu eruma Bannayuganda abamu, era bagamba nti ky’ekiseera Gavumenti ezimbe ekibuga ky’eggwanga mu kifo ekipya kubanga Kampala takyasaanira. Bagamba nti ensi ez’enjawulo nga Nigeria, Ivory Coast, South Afrika, Misiri n’endala zizimbye ebibuga ebipya era gavumenti esobola okuzikoppa.
Ebikola ekibuga ekikulu
Omumyuka wa Lord Meeya Sulaiman Kidandala agamba nti waliwo ebintu bingi ebikola ekibuga ky’eggwanga. Alowooza nti Kampala nga bw’ali ayinza okusigala ng’ekibuga ky’ebyobusuubuzi, Gavumenti n’efuna ekibuga ekirala w’efugira.
“Kampala nga bwali kati , tekikyasoboka kumukulaakulnya kutuuka ku mutindo gw’ensi yonna kubanga talina w’assizza”, Kidandala bw’agamba.
Wabula Minisita w’eggwanga owa tekinologiya Nyombi Thembo tawagira kya kusengula kibuga kya ggwanga kubanga waliwo ensi ezikigezezzaako ne kitakola. Yawadde ekyokulabirako kya Tanzania eyazimba ekibuga Dodoma ng’eyagala kisikire Dar es Salaam kyokka Dodoma akyagaanyi okuyitumuka.
Nyombi, eyali kansala mu KCC yagambye nti ebibuga byonna mu nsi birina emitendera gye biyitamu okukola era waliwo we bituuka ne byeyubula byokka. Yawadde ekyokulabira nti ebitundu kya Nakasero, Ndeeba, Wandegeya , Kawempe n’ebirala ebibaddemu obuzimbe obukadde byeyubudde byokka nga kati ebizimbe ebyipya bisituse
Nyombi agattako: Kampala nga bw’ali kati yeetaaga okuliikiriza. Abakulira ebitundu ebimulinaanye nga Kira, Ntebe, Wakiso, Mpigi, Mukono babikulaakulanye.


text:
Kampala
Ku bizimbe by’omu Kampala, buli wamu olina kusasulirawo.
Bya HERBERT MUSOKE NE CATHERINE LUTWAMA
ABAPANGISA ebizimbe, akeedi n’amaduuka mu Kampala bagenze mu Palamenti okwekubira enduulu olwa ssente z’obupangisa okulinnya ennyo ekivuddeko bannannyini bizimbe okubanyuunyunta.
Omuwandiisi w’ekibiina ekigatta abapangisa mu Kampala ekya Uganda Tenants & Squatters Association, Zaidi Mukasa yagambye nti Palamenti ebayambe esseewo etteeka erirung’amya enkolagana wakati w’abapangisa ne bannannyini bizimbe kubanga bangi ku bapangisa bafiiriddwa ebintu ne ssente lwa kutulugunyizibwa.
Mw. Mukasa agamba nti kati ssente z’obupangisa zisasulwa mu ddoola, ate bw’omala okusasula ssente ezo n’osasula eza kaabuyonjo, paakingi, amasannyalaze n’amazzi ne we batereka ebyamaguzi.
Abasuubuzi mu Kampala beekalakaasa mu March w’omwaka guno nga baagala bannannyini bizimbe bakendeeze ku bisale by’obupangisa.
Oluvannyuma baasisinkana Pulezidenti n’abawa amagezi nti bwe balaba ekizimbe kwe babaseera bakiveeko badde ku kirala. Ssente z’obupangisa mu Kampala okumanya zirinnye, bangi ku basuubuzi badduse ku bizimbe ekivuddeko ebimu okubissaako kkufulu.
Mw. Mukasa agamba nti emyaka nga etaano emabega, ennyumba eyali ku 50,000/- kati ya 150,000/- ate amaduuka agaali ku 100,000/- kati gatandikira mu 250,000/-.
Wakati mu Kampala, edduuka eryali ku 800,000/- kati litandikira mu bukadde bubiri ate essa eryatandikiranga ku 50,000/- kati litandikira ku 200,000/-.
ABASUUBUZI BAFIIRIDDWA
Mw. Everest Kayondo, akulira ekibiina ekigatta abasuubuzi mu Kampala ekya Kampala City Traders Association (KACITA), agamba nti okupaala kwa ssente z’obupangisa kufiirizza abasuubuzi bangi y’ensonga lwaki omuwendo gwa bizinensi eziggalawo mu Uganda guli waggulu okusinga amawanga agatwetoolodde.
“Abasuubuzi banyigirizibwa nnyo kubanga ebizimbe ebimu nga Magoba Arcade, edduuka litandikira mu bukadde bubiri ate essa liri ku 900,000/- kyokka amasannyalaze, kaabuyonjo, n’ebirala byonna byakusasulira,” bw’agamba.
Sulaiman Mukisa, omusuubuzi ku Magoba Arcade agamba nti apangisa ekifo ku 900,000/- w’assa emmeeza y’amasimu omwezi, kyokka mu lukuubo lw’edduuka okuterekawo emmeeza eno asasula 20,000/- omwezi, w’atereka amasimu 20,000/- , go amasannyalaze yagavaako kubanga yali agasasulira 30,000/- buli mwezi!
“Ssente zino zonna ogenda okubalamu ng’osussa akakadde kyokka ogenda okubalamu nga n’oluusi zikulemwe okuggyayo,” Mukisa bw’agamba. Bannannyini bizimbe abamu, okugeza ebya nnaggagga Sudhir nga City House, ebyabwe babisasuza mu doola, ekitegeeza nti buli doola lw’erinnya naawe apangisa ku kizimbe kye ssente zeeyongera.
“Embeera y’ebyenfuna ekendeezezza abaguzi mu maduuka agasinga obungi era n’enyingiza nnafu nnyo kyokka ye nannyini kizimbe tayagala kuwuliriza kubanga naye walina okuggya ssente ezimuyimirizaawo,” Mukasa bw’agamba.
Abalala batambulira mu kwewola ng’anoonya engeri gy’ayimirizaawo bizinensi ye ate nga ne gy’asula apangisaayo ekyongera ku nsaasaanya y’omusuubuzi.
Tekyewuunyisa nti omusuubuzi asobola okumala emyaka mu kibuga ng’akola kyokka nga talina wadde akantu anti nga buli kasente k’afuna ate k’asaasaanya.
Ku Mukwano Arcade n’ekizimbe kya Park View abasuubuzi bagamba nti baabongeza ssente mu 2011, ate wadde basasula mwezi gwe bakola era nga ku gwo babawaako ennaku 10, ssente z’obupangisa okulinnya tekiyinza kubalemesa bizinensi.
Ku bizimbe bino abaali basasula 200,000/- kati basasula 500,000/-; abalina amaduuka amanene abaali basasula 1,500,000/- kati basasula 1,800,000/- . Kuno kubaako n’ez’amasannyalaze.


text:
Abasawo abazaalisa babiri ab’omu ddwaaliro ly’e Iganga bayimiriziddwa babuulirizibweko olw’omulwadde eyabadde azze okuzaala n’afa.
Akulira eddwaaliro ly’e Iganga, Dr Muhamed Lubega yategeezezza nti abasawo babiri omuli Rebecca Mukisa ne Aida Zafa be bayimiriziddwa babuulirizibweko.
Lubega yategeezezza nti abasawo bano baagayaalirira omulwadde n’afa. Oluvannyuma lw’okufa kigambibwa nti Aida yategeeragana ne bannannyini mugenzi bamuwe emitwalo 15 okubaaga omulambo okuguggyamu omwana.
Kino kyava ku Rebecca okusaba bannanyini mugenzi emitwalo mukaaga basobole okulongoosa omugenzi ng’akyali mulamu bamuggyemu omwana bbo ze baali tebalina.
Ssentebe w’eddwaaliro lino Musa Balikowa yagambye nti kituufu omukazi ono yafa era bannannyini mugenzi ne baleeta okwemulugunya kwabwe.
Ate e Kamuli bakansala ba Disitulikiti baayisizza ekiteeso ekiyimiriza akulira abakozi Catherine Amal nga bamulanga okukozesa obubi ofiisi y’e n’okweyingiza mu byobufuzi.
Baalagidde n’Omuduumizi wa Poliisi (DPC), Musa Nabende asindike abapoliisi ku ofiisi ya Amal bamugaane okugiyingira okutuusa nga Minisita wa Gavumenti ez’ebitundu asazeewo eggoye.


text:
Ebbaluwa
Ssebo Bukedde,
Nneebaza kkooti okukkiriza okuyimbula abamu ku bavuvuka abaakwatibwa emyaka ebiri emabega nga bavunaanibwa okuleeta obujagalalo.
Wabula ffe ng’abamu ku booluganda twewuunya lwaki abantu baffe bamaze ebbanga lino lyonna nga basibiddwa kyokka ng’oludda oluwaabi lumanyi nti ababalumiriza baafa.
Bulijjo oludda oluwaabi lubadde lutegeeza nti ekirwisizzaawo okuleeta abantu bano mu kkooti lubadde luloonya bujulizi obuluma abantu bano kyokka nga ffe abooluganda kyatumaze enviiri ku mutwe okuwulira nti baafa. Kati ebbanga eryo lyonna babadde babakozesaki mu kkomera?
Tusaba bwe wataba bujulizi bulumiriza bantu, bateebwe kuba ebintu byabwe biba byonooneka.
Godfrey Kyobe, Kaleerwe


text:
Kampala
Honda Civic eyasabuukuluddwa.
ABAJAPANI basabuukuludde Honda Civic empya etemanyi musenzi. Kapyata eno egula doola 25,400 naye ebigiriko bigufudde
mmotoka eyomulembe.
Teweetaaga kisumuluzo kugitandika, onyiga ppeesa. Daasiboodi erinya ya nnyonyi, yonna ejudde bupeesa! Naye ekisinze okusanyusa abantu kwe kuba ekulagirira ddi lw’oba okyusa ggiya ekitali ku mmotoka eza bulijjo.
Mwattu esingira wala BMW 3-series mu kulya esswaga. Yeenywera dizero n’olwekyo mu Uganda kiba kisalidde mu ntamu. Okuva mu kifo mulina kubaamu lita emu n’ekitundu eya dizero.


text:
Busoga,
Bya Basoga Waiswa
ABATUUZE b’omu disitulikiti y’e Namutumba bavumiridde minisitule y’ebyobulamu ne bagamba nti bakooye okubaweerezanga kondomu mu malwaliro n’eremwa okuweereza eddagala eriyamba abalwadde.
Baategeezezza nti bbo tebakyetaaga kondomu kuba bbo bakyayagala okuzaala abaana .
Bino babyogeredde ku kye baayise ekimeeza BARAZA ekyategekeddwa minisitule y’ebyobulamu era nga kyabadde ku kitebe ky’eggombolola y’e Bulanga ne mu kibuga ky’e Namutumba.
Abatuuze era baasoomozza abakungu b’ebitongole okwabadde ekyamazzi,eky’ebyobulamu, eky’ebyenjigiriza, ekya NAADS n’eky’ebyenguudo bye baagambye nti tebikoze bulungi mu disitulikiti eno.
Wabula akulira ebimeeza bino mu ggwanga, Richard Nabigunda, yagambye nti ebintu byonna bigenda kutereera kubanga omugaso gwa BARAZA kutegeera ndowooza z’abantu ba wansi.
Akulira abakozi mu Disitulikiti y’e Namutumba ebintu byamusobedde ng’abatuuze bamusoya ebibuuzo ebitali bimu.
Abatuuze era basabye gavumenti ebakkirize balonde omubaka anaakikilira nga yavunaanyizibwa kubya NAADS mu Palamenti.


text:
Kampala, Lugogo
Bya JOSEPHAT SSEGUYA ne MARTIN NDIJJO
BAATANDISE na kuyiting'ana mannya omu n'ayita munne Kadingo omulala n'ayita munne Kataala.
Lino ly'ebbugumu eryakulembedde olukontana wakati w'abayimbi Bobi Wine ne Bebe Cool olwagweredde mu kivvulu ekyajjumbiddwa ennyo ne kibooga e Lugogo ku Lwokutaano ne kuddako ekirala e Ntebe.
Bobi ne Bebe baamazeeko ebivvulu byabwe nga buli omu agamba nti ye yawangudde ensiitaano eno eyatuumiddwa 'Battle of the Champions.'
Mu Bukedde ku Ssande twakulaze ani yaliddewo munne mu biti eby'enjawulo kyokka kati tukuleetera abayimbi bennyini nga boogera lwaki buli omu alowooza nti ye yawangudde;
BOBI WINE;
Bobi Wine yeerangiridde ku siteegi e Lugogo nga zisusse mu ssaawa 9 ez’ekiro nga Bebe agenze era ng'alina n'omusipi ng'oguwangulwa mu bikonde oba ebigwo.
Kino kyaddiridde Bobi Wine okulemera ku siteegi nga poliisi ebalagidde balekere awo kyokka ye Bebe n'akkiriza n'avaako. Bwe twamubuuzizza eggulo gw'alowooza eyawangudde ensiitaano Bobi yawadde ensonga lwaki ye yasinze;
- Bebe Cool akanzindaalo kaamuzitooweredde n'agamba n'abawagizi be nti 'Tukkirize nti Bobi Wine atuwangudde.' Era abawagizi be baanyiize ne bakasuka n'obutebe.
- Bw'aba mujaasi yadduse mu ddwaaniro era mu Ghetto Republic kati bankunzizza okuva ku General kati nze Field Marshall, eyasigadde mu ddwaniro.
- Nnayimbye layivu okuva ku ntandikwa okutuusa ekivvulu okuggwa nga ye ayimbira ku butambi bwa CD ne bwe yatandise okuyimba layivu nnabadde namukeesezza dda endongo kubanga ye yabadde anyeenya bunyeenya mimwa.
- Obwedda yeekweka n'ava ku siteegi kyokka nga nze ntuula ku siteegi sivaako.
- Ennyimba ze zaaweddeyo n'adduka ku siteegi nga nze ntandika butandisi. Yeegayiridde ne poliisi etugaane okuyimba nti obudde bugenze ng'alaba mutta.
- Abawagizi bange baabadde bangi okusinga ababe.
BEBE COOL ENSONGA Z'AWA;
- Oyo Bobi Wine nnabagamba dda nti si muyimbi nga muwakana naye ekirungi abantu abaabadde e Lugogo kino baakikakasizza kubanga obudde obusinga yabumaze mu kwogera na kunvuma.
- Ng'omuntu aludde mu nsiike y'okuyimba, abawagizi nnabawadde kye baagala kuno kwe nagasse n'okukuuma empisa y'ensonga lwaki nawulirizza poliisi ng'etugambye okuva ku siteegi.
- Mu bivvulu mubeeramu abantu abanyumirwa CD kubanga eby'ekika kino bye bisinga okutegekebwa y'ensonga lwaki bano nabalowoozezzaako era kwe natandikidde, mu layivu bbandi wano mu Uganda nvuganya na ba Afrigo bandi era kino abaabaddeyo baakikakasizza.
- Ku siteegi omuyimbi otuyanana nnyo kale okwewala okuwunyirira abantu obwedda buli lwe nninya ku siteegi nga nkyusa wamu n'okwesiimulaako ne ttawulo.
- Nnalazeeko kye nkoze okuyamba abantu bwe nnaleese ku siteegi abaana b'e Katalemwa be nnyamba.
OLUTALO LWA YINTANENTI
Olutalo luno tebaalukomezza Lugogo ne Ntebe wabula baalututte ne ku mukutu gwa yintanenti abantu mwe bakuganyizza ebirowoozo ku nsonga ez'enjawulo ogwa Facebook buli omu nga yeewaana nga bw'asinze munne Bebe n'atuuka okugamba nti yasinze Bobi era yabadde ng'afuuyira ebiyenje ne biyiika ku ttaka. Yataddeko n'akatambi ka vidiyo akalaga nti abantu bang'odde Bobi Wine ku siteegi okukakasa kino.
Bobi yamuzzeemu nti yawangudde Bebe n'adduka ng'atuntumuka omuliro gw'ennyimba gwe yamuyiyeeko n'awunga era kati ayinza okuba zolo.
Gwe omusomi wa Bukedde Yintaneti engule ogiwa ani?


text:
Kampala
Bya Eria Luyimbazi ne Martin Ndijjo.
POLOF. William Ssenteza Kajubi eyaliko Vice Cansala wa Yunivaasite y'e Makerere ne Nkumba afudde.
Kajubi 85, yafiiridde mu kinaabiro ku Lwokubiri bwe yasirittuse n'akuba omutwe ku kisenge mu makaage e Bugoloobi mu Kampala.
Muwala w'omugenzi Samalie Nakato yagambye nti Polof. Ssenteza abadde kakensa mu by'enjigiriza yabadde agenze kunaaba ku ssaawa 2:00 ez'okumakya ku Lwokubiri kyokka bwe baalabye aluddeyo nnyo kwe kugenda balabe ekiguddewo era baamusanze aboyaanira wansi we yagudde.
Baamutadde mu mmotoka Ambulance ne bamutwala mu ddwaaliro ly'e Bugoloobi wabula abasawo ne babalagira okumwongerayo e Mulago kyokka n'afa nga bamutwala.
Nakato yategeezezza Byukedde nti Polof. Kajubi yali yalumbibwako omusujja wiiki mukaaga eziyise n'afuna obujjanjabi era n'awona nga kirabika mu kinaabiro yafuniddeyo kaamunguluze eyamuviiriddeko okugwa.
Nakato yagasseeko nti mu kiseera kino bakyalinda alipoota okuva ew'omusawo eyamukozeeko okusobola okuzuula ekyaviiriddeko obuzibu buno.
Ye ssentebe w'akakiiko akakola ku nteekateeka y'okuziika era nga ye mumyuka wa Cansala wa Yinivasite y'e Nkumba Polof. Paul Mugambi yagambye nti mu kiseera kino bakyalinda abamu ku baana n'abeng'anda abali ebweru w'eggwanga abasuubirwa okutuuka mu nnaku bbiri okusobola okusalawo ku by'okuziika.
Ye Muwala wa Polof. Kajubi omukulu Betty Nabayego yagambye nti taata waabwe alese abaana munaana okuli abalango ab'emirundi esatu ssaako n'abalalal b'abadde abalabirira era nga bonna abadde abatwalira ddala ng'abaana be.
Mu kiseera kino abantu ab'ebiti eby'enjawulo bagenda mu maka g'omugenzi e okusobola okukubagiza ab'enganda nga n'omulabirizi wa Namirembe Cathederal Rt Rev. Wilberforce Kityo Luwalira ye yakulembeddemu okusaba n'okugumya abakungubazi.


text:
Kampala
Baddereeva ba ttuleera nga beekalakaasa ku Lwokubiri e Mbarara.
Bya FRED TURYAKIRA
BADDEREEVA ba ttuleera abasoba mu 70 basabye wassibwewo etteeka limu mu mawanga ga East Afrika erirambika obuzito bwa akizolo bumu obykkirizibwa wonna.
Kino kizzeewo oluvannyuma lwa baddereeva bano okwekalakaasa emirundi ebiri mu mwezi gumu nga bawakanya engassi ebasabibwa naddala ku minzaani y’e Mbarara olw’okutikka obuzito obususse. Ku Lwokubiri, baddereeva era baazibye oluguudo ng’abakungu ba UNRA bakutte ttuleera ezisusse obuzuto.
Baddereeva bagamba nti abakungu ba UNRA e Mbarara balya enguzi, bakkiriza ttuleera ezitisse obuzito obususse okuyita naddala ekiro, ate ne beesiba ku balala abatawadde nguzi.
Baddereeva abasinze okukosebwa be bavuga mmotoka z’ebyamaguzi eziva e Kenya okugenda e Rwanda, D.R Congo, Burundi ne mu bugwanjuba bwa Uganda. Hassan Mohamed, omu ku baddereevaabavuga amafuta okuva e Kenya okugatwala e Rwanda yabuuzizza lwaki minzaani y’e Busitema ekkiriza ttuleera okuyitawo ate ng’ey’e Mbarara to ezigaana?
“Tusaba Pulezidenti ayimirize mu tteeka lino erya akizolo okumala akaseera, bamale okukola etteeka erigatta amawanga ga East Afrika gonna,” Mohamed bwe yagambye.
Muhammad Kalayo, ddereeva Munnakenya ye yagambye nti ekibiina ky’amawanga ekya COMESA kye kiyinza okubataasa kubanga etteeka ku buzito bwa ttuleera likonzibya eby’obusuubuzi. Mu tteeka, ttuleera z’ebyamaguzi tezirina kusussa ttani 56.


text:
SSENGA ADDAMU EBIBUUZO BYO
Mukyala wange twatandika tuli bulungi naye kati mmutya. Waliwo omuntu eyang’amba nti amaka mwava si malungi era balina empewo z’ekika kyabwe nga mukyala wange y’azikongojja.
Eby’okwegatta twabivaako kuba buli lwe tugezaako okukikola abeera annyogoga nnyo ate nga mpulira si ye ye kyokka naye bwe mmubuuza agamba tamanyi kimubeerako. Ssenga mukazi wange mmukole ntya kuba nkyamwagala.
Oba nga ddala omukyala ono aliko emizimu gy’ewaabwe ne bw’onookola otya togenda kusobola kwegatta naye.
Ebintu bya lubaale bizibu omuntu wa bulijjo okubitegeera era okutereeza obufumbo bwammwe olina kugenda mu kika kya mukyala wo ne babatereeza kuba ensonga zino nnene.